text:
Søga 83: Jerúsalems múrar
HER verður arbeitt dúgliga! Ísraelsmenn eru farnir at byggja Jerúsalems múrar aftur. Tá Nebukadnezar kongur 152 ár frammanundan oyðilegði býin, breyt hann múrarnar og býarportrini niður. Ísraelsmenn fóru ikki at byggja múrarnar uppaftur beint tá teir vóru komnir heim úr Bábylon.
Hvussu munnu teir hava kent seg øll hesi árini teir hava búð her uttan múrar um býin? Teir hava ikki kent seg tryggar. Fíggindarnir kundu lættliga koma og leypa á teir. Men nú kemur ein maður ið eitur Nehemias, hann hjálpir teimum at byggja múrarnar aftur. Veitst tú hvør Nehemias er?
Hann er ísraelsmaður og kemur úr býnum Susan, har sum Mordokai og Ester búgva. Nehemias arbeiddi á kongsborgini, so kanska hevur hann verið vinmaður bæði við Mordokai og Ester drotning. Men Bíblian sigur ikki at Nehemias arbeiddi fyri kongin ið Ester var gift við, Ahasverus. Hann arbeiddi fyri tann næsta kongin ið æt Artaxerxes.
Minnist tú Artaxerxes? Tað er tann góði kongurin ið gav Ezra nógvar pengar at umvæla Jehova tempul í Jerúsalem fyri. Men Ezra bygdi ikki teir niðurbrotnu býarmúrarnar uppaftur. Nú skalt tú hoyra hvussu tað bar til at Nehemias gjørdi tað.
13 ár eru liðin síðan Artaxerxes gav Ezra pengar at seta templið í stand fyri. Nehemias er nú yvirskeinkjari hjá Artaxerxes kongi. Tað vil siga at hann skal skeinkja vín fyri konginum, og ansa eftir at kongurin ikki verður dripin við eitri. Tað er eitt álitisstarv.
Ein dagin koma Hanani, ið er beiggi Nehemias, og nakrir menn úr Ísraelslandi at vitja Nehemias. Teir siga honum frá øllum trupulleikunum ísraelsmenn hava at dragast við, og býarmúrunum ið enn liggja í sori. Nehemias verður forharmaður tá hann hoyrir tað, og hann biður til Jehova.
Ein dagin heldur kongurin at Nehemias sær so syrgin út. ’Hví sært tú so keddur út?’ spyr hann. Nehemias sigur at tað er tí standurin er so ringur í Jerúsalem og tí múrarnir eru í sori. ’Hvat vilt tú meðni?’ spyr kongur.
’Lat meg fara til Jerúsalem,’ sigur Nehemias, ’so eg kann byggja múrarnar aftur.’ Artaxerxes kongur er stak lagaligur. Hann letur Nehemias fara, og hjálpir honum eisini at fáa fatur á timbri at byggja við. So títt og knapt Nehemias er komin til Jerúsalem, sigur hann fólkinum frá ætlanum sínum. Tað dámar teimum væl og tey siga: ’Ja, latið okkum fara at byggja.’
Men tá fíggindarnir hjá ísraelsfólki síggja múrarnar reisast, siga teir: ’Komið, latið okkum drepa teir so handa byggingin verður steðgað.’ Men hetta kemur Nehemiasi fyri oyra. Hann gevur arbeiðsfólkinum svørð og spjót, og sigur: ’Verið ikki bangin fyri fíggindunum. Stríðist fyri brøður tykkara, fyri børn tykkara, fyri konur tykkara, og fyri heim tykkara.’
Íbúgvarnir eru sera djarvir. Teir eru til reiðar at stríðast dag sum nátt, og teir halda áfram at byggja. Eftir einans 52 døgum eru múrarnir lidnir. Nú kunnu tey kenna seg trygg í býnum. Nehemias og Ezra læra tey Guds lóg, og fólkið er lukkuligt.
Men kortini er tað ikki heilt sum áðrenn ísraelsmenn vórðu førdir til Bábylon sum fangar. Persarakongurin valdar teimum, og teir mugu tæna honum. Men Jehova hevur lovað at hann skal senda ein nýggjan kong, og at hesin kongurin skal geva fólkinum frið. Hvør er tann kongurin? Og hvussu vil hann fáa frið í lag í heiminum? Umleið 450 ár ganga áðrenn vit hoyra meira um tað. So hendir nakað av stórum týdningi: Eitt lítið barn verður føtt. Men tað er ein heilt onnur søga.
Nehemias, kapitlini 1 til 6.


c: text/html

text:
Sint Eustatius
Sint Eustatius er ein niðurlendsk oyggj í Karibiska havinum, sum politiskt hoyrir til Niðurlond. Oyggin hevur status sum niðurlendsk kommuna við serstøðu. Sint Eustatius var til 10. oktober 2010 ein partur av Niðurlendsku Antillunum. Oyggin liggur eystanfyri Amerikonsku Jomfrúoyggjarnar, har búgva (2010) 2886 fólk.[1] Oyggin er uppkallað eftir katólska halgimenninum Sankta Eustachius. Høvuðstaðurin eitur Oranjestad.
Keldur[rætta | rætta wikitekst]
- ↑ 2. Population per Island, January 1st, Central Bureau of Statistics Netherlands Antilles.

robotstxt: allowed

filter: keep


text:
Jim Reeves
James Travis Reeves (føddur 20. august í 1923, deyður 31. juli í 1964) var ein sangari, sangskrivari og tónleikari frá Galloway í Texas, USA. Hann var føddur í býnum Galloway í Texas. Foreldrini vóru Tom Reeves og Mary Adams Reeves. Reeves var ikki meira enn ársgamal, tá pápin doyði í 1924.[1] Jim Reeves fekk sín fyrsta gittar sum 5 ára gamal. Tá ið hann var tólv ára gamal, luttók hann fyri fyrstu ferð í einum útvarpsshow, tað hendi í Shreveport, Louisiana. Hann spældi baseball sum ungur. Hann fekk eitt lestrarpláss (legat) og fór at lesa taliteknikk og drama, men hann gavst eftir 6 vikum og fór at arbeiða á einari skipasmiðju í Houston. Hann fór aftur at spæla baseball sum hálvprofessionellur. Reeves-slektin kom upprunaliga úr Írlandi. Tá ið hann spældi á konsertum, kom tað ofta fyri, at hann spældi "Danny Boy".
Tann fyrsta singulin, sum hann spældi inn, var "Mexican Joe" (1953). Hann fekk sítt altjóða gjøgnumbrot við sanginum "He'll Have to Go", ið Joe Allison gjørdi lagið til.[2] Sangurin gjørdist ein stór sukse bæði á popp- og country-hittlistum, og sangurin seldi til eina platinplátu. Sangurin varð útgivin seint í 1959 og gjørdist nummar eitt á Hot Country Songs hittlistanum hjá Billboard magazine' hin 8. februar 1960, har hann lá í 14 vikur út í eitt.
Fyrst í 1960-árunum var Reeves kendari í Suðurafrika enn Elvis Presley var, hann upptók fleiri útgávur á afrikaans. Hann var á tónleikatúri í Suðurafrika og seinni eisini í Evropa. Reeves spældi til konsert í ítróttarhøllini Njårdhallen, Oslo, hin 16. apríl 1964 saman við Bobby Bare, Chet Atkins, Blue Boys og Anita Kerr Singers. Tey spældu á tveimum konsertum, NRK tók ein part av tí seinnu konsertini upp á video. Hansara fyrsta sukse í Noregi var sangurin "He'll Have to Go", ið lá sum nummar eitt á Top-10 hittlistanum í Noregi og lá á tí sama hittlistanum í 29 vikur. "I Love You Because" gjørdist hansara størsta sukse í Noregi og lá sum nummar eitt á hittlistanum í 1964 og lá á hittlistanum í 39 vikur. Plátur hansara lógu á norska topp-20 hittlilstanum í 696 vikur, og tað gjørdi hann til best umtókta tónleikaran yvirhøvur í tónleikasøguni í Noregi.
Jim Reeves var eisini sera væl dámdur í Føroyum. Føroyskir sjómenn, ið fiskaðu við New Foundland, keyptu plátur hansara har og soleiðis komu nógvar plátur av Jim Reeves til Føroya.[3]
Aftaná "Welcome to my world" frá 1964, komu "Rosa Rio" og "I Love You Because".
Tað seinasta, ið hann tók upp fyri RCA, var "Make the World Go Away", "Missing You", og "Is It Really Over?"
Hann giftist við Mary Elizabeth White í 1947 í Tennessee. Tey fingu ongi børn.
Jim Reeves doyði í flogvanlukku 31. juli 1964 í Tennessee.
Tónleikaútgávur[rætta | rætta wikitekst]
- Jim Reeves Sings (Abbott Records, 1954)
- Singing Down the Lane (1956)
- Bimbo (1956)
- Jim Reeves (1957)
- Girls I Have Known (1958)
- God Be With You (1958)
- Songs To Warm The Heart (1959)
- The Intimate Jim Reeves (1960)
- According To My Heart (1960)
- Tall Tales and Short Tempers (1961)
- Talkin' To Your Heart (1961)
- A Touch Of Velvet (1962)
- He'll Have To Go (1962)
- We Thank Thee (1962)
- The Country Side Of (1962)
- In Suid Africa (1962) (á Afrikaans) saman við Chet Atkins og Floyd Cramer.
- Jy Is My Liefling (1963) (á Afrikaans)
- Gentleman Jim (1963)
- The International Jim Reeves (1963)
- Good 'N' Country (1963)
- Twelve Songs Of Christmas (1963)
- Kimberley Jim (1964)
- Moonlight and Roses (1964)
- The Best Of Jim Reeves (1964)
- Have I Told You Lately That I Love You? (1964)
- The Jim Reeves Way (1965)
- Up Through The Years (1965)
- The Best Of Jim Reeves Vol. II (1965)
- Distant Drums (1966)
- Yours Sincerely, Jim Reeves (1966)
- Blue Side Of Lonesome (1967)
- A Touch of Sadness (1968)
- Jim Reeves On Stage (1968)
- Jim Reeves and Some Friends (1969)
- Golden Records (1969)
- The Best Of Jim Reeves Vol. III (1969)
- Jim Reeves Writes You a Record (1971)
- A Legendary Performer (1976)
Kelda[rætta | rætta wikitekst]
- ↑ http://www.johnrexreeves.com/bio2.html
- ↑ digital.library.unt.edu
- ↑ Rót og Rútma hin 21. februar 2015, KVF, við Petur Rouche


text:
Dávur Juul Magnussen
Dávur Juul Magnussen er føroyskur trombonspælari úr Havn. Hann varð í 2008 settur í starv sum 1. trombon leikari í skotska symfoniorkestrinum "The Royal Scottish National Orchestra" (RSNO). Magnussen hevur spælt við tónleikabólkinum Lawetz, sum varð stovnaður í 2002. Lawetz var ein av bólkunum sum spældi til Prix Føroyar í 2003 og 2005. Hann gongur á "Royal Scottish Academy of Music and Drama" í Glasgow kelda. Í 2011 fekk Davur gávugóðs úr Grunni Thorvalds Poulsen av Steinum.[1]


text:
Alt, eg ikki minnist er ein ógloymandi kærleiksfrásøgn um okkara tíð og prísin,
vit menniskju rinda, fyri at liva saman.
Hon er eisini søgan um ein rithøvund, sum við at fylla holini út í søguni um Sámal roynir at finna sannleikan um seg sjálvan. Tí tá ið samanum kemur, hvat verður eftir av øllum okkara minnum, sum so skjótt fjara burtur? Hvat liggur fjalt í øllum tí, vit ikki minnast? -Og hvat eru vit, annað enn frásagnirnar hjá øðrum um okkum?
Skaldsøgan krevur ein varnan og vaknan les-ara. Khemiri skiftir ímillum fortíð og nútíð, millum fleiri fláir, millum ymisk frásøgufólk í stuttum brotum. Frásøgu-stílurin er samansettur, men hann er -so reglufastur, at tú venist skjótt við hann.


text:
Kirgistan
Kirgisistan (kirgisikst: KыprызcTaH) er eitt land í Asia. Landið hevur umleið 5 776 500 íbúgvar (2014). Bisjkek er bæði høvuðsstaður og størsti býur í Kirgisistan. Kirgisia var fyrr ein partur av Sovjetsamveldinum, men gjørdist sjálvstøðug tjóð 25. desember 1991. Nú á døgum er Kirgisia eitt litið, ókent land. Har búgva umleið 5,7 milliónir fólk, og landið er 4,5 ferðir so stórt sum Danmark, ið hevur á leið sama íbúgvatal.
Meira enn helvtin av Kirgisia er 2.500 m oman sjóvar, og tí verður landið stundum eisini kallað "miðasiatiska Sveis". Snjótaktu Tien Shan-fjøllini mynda landslagið; men djúpu áardalarnir eru fruktagóðir og grønir. Flestu fólk eru bøndur. Húsdýrahald er meginvinna í landbúnaðinum, tí har er so lítið dyrkilendi.
Søga[rætta | rætta wikitekst]
Til 1991 var Kirgisia partur av tí stóra og máttmikla Sovjetsamveldinum. Tað var heimsins størsta land, og har búðu 280 milliónir fólk. Í Kirgisia, ella rættari sagt, í Kirgisiska Sovjetlýðveldinum, sum tað tá æt, høgdu tey uran, sum varð nýtt í sovjetsku framleiðsluni av kjarnorkuvápnum Eisini gjørdu tey royndir við kavbátatøkni í einum stórum vatni, langt burturi frá Vesturlendskum njósnarum Har vóru nógvar verksmiðjur, sum ímillum annað framleiddu maskinur og klædnavørur.
Tey, sum áður vóru bøndur, hava verið fyri stórum broytingum. Meðan landið enn var partur av Sovjetsamveldinum, var jørðin savnað í stórar felagsgarðar, sum vóru felagsogn. Fólk starvaðust har sum arbeiðarar við ymiskum uppgávum, t.d. sum traktorførarar ella neytakonur. Nú á døgum er jørðin í Kirgisia einskild, og flestu teirra, sum áður vóru arbeiðarar á felagsgørðunum, hava fingið sína egnu jørð. Nógvum dámar hetta væl, hóast tað er trupult at fáast við landbúnað. Trot er á m.a. maskinum. Nú hava tey tó frælsi at ferðast hagar, tey vilja. Fólkið (kirgisar) kann eisini ráða í landi sínum.
Búskapur[rætta | rætta wikitekst]
Kirgisia verður talt millum tey 30-40 fátækastu londini í heiminum í 2015. Nú á døgum stavar tann størsta inntøkan hjá Kirgisia frá at selja el, sum verður framleitt við vatnorku. Landið flytur eisini út gull og bummull. Mong steinsløg eru í Kirgisia. Gull og kyksilvur verða høgd til útflutnings, men kolið, oljuna og gassið nýta teir sjálvir. Góðir møguleikar eru at vinna ravmagnsorku burtur úr stríðu áunum, ið renna oman úr høgu fjøllunum, og nakrar vatnorkubyggingar eru gjørdar. Harumframt er lítið og einki av ídnaði. Nógv av tí, sum er til sølu í handlunum, er úr Kina. Nógv vóna, at ferðavinnan skal gera Kirgisia ríkari. Landið er avbera vakurt við kavakløddum fjallatindum, sum eru meira enn 7.000 metrar høgir. Har er eitt ógvuliga stórt vatn við frálíkum baðistrondum. Har eru gøtur til gonguferðir, og har er farvegur av gamlari mentan, til dømis málningar á hellu og bergi og minni um ta gomlu handilsfarleiðina millum Evropa og Kina. Men summarið er stutt í Kirgisia, veturin øgiliga kaldur, og landið er meira enn túsund kilometrar frá sjónum.
Fólkið[rætta | rætta wikitekst]
Har búgva um leið 5,7 milliónir fólk, og landið er 4,5 ferðir so stórt sum Danmark, ið hevur á leið sama íbúgvatal. Meiri enn helmingurin av fólkinum í Kirgisia er kirgisar, ættaðir úr Mongolia. Mong eru flakkfólk og gitin fyri at vera kring á rossabaki. Størsti útlendski minnilutin eru russar, ið mest búgva í býunum, og sum til 1991 stýrdu øllum handli og ídnaði í landinum. Nú kirgisar eru vorðnir meiri tjóðskaparsinnaðir, eru mangir russar farnir heim aftur til Russlands. Meginparturin av fólkinum í Kirgisia livir nú á døgum av landbúnaði og húsdýrum. Nógv fólk, sum áður arbeiddu á fabrikkum ella skrivstovu, velta nú sjálv tann mat, teimum tørvar, ella liva sum nomadar við húsdýrum sínum. Onnur eru flutt til Russlands ella Kasakstan at leita eftir arbeiði.
Í Kirgisia búgva í 2015 um leið 5,7 milliónir, harav umleið 80 % eru muslimar og 20 % kristin (Ortodoksa kirkjan).


text:
11. apríl
11. apríl er dagur 101 í árinum í gregorianska kalendaranum (dagur 102 um skotár er). 264 dagar eru eftir av árinum.
Innihaldsyvirlit
Hendingar[rætta | rætta wikitekst]
- 1905 - Albert Einstein almannakunnger sína relativitetsteori.
- 1994 - Nevndirnar í Sjóvinnubankanum og Føroya Banka avgera, at kreppuraktu bankarnir skulu leggja saman.
- 2015 - Jógvan Philbrow verðurr nýggjur formaður í Pedagogfelagnum.
Ítróttur[rætta | rætta wikitekst]
Hondbóltur[rætta | rætta wikitekst]
- 2015
Badminton[rætta | rætta wikitekst]
- 2015 - FM í Badminton: Benjamin Gunnarstein frá Havnar Badmintonfelag gerst føroyameistari, tá hann vinnur á Aksel Poulsen frá sama felag í tveimur settum.


text:
KAPITTUL 9
Flýggið undan kynsligum siðloysi
„Deyðið tí hinar jørðisku limirnar: Siðloysi, óreinsku, girndarbruna, ónda tráan – og havisjúkuna, sum jú er avgudadýrkan!“ – KOLOSSEBRÆVIÐ 3:5.
1, 2. Hvat ætlaði Bileam at gera fyri at skaða fólkið hjá Jehova?
STUTTLEIKAFISKARIN er á veg hagar, sum honum dámar best at fiska. Hann hevur eitt ávíst slag av fiski í huga. Hann velur sær agn og sleingir dorgina út. Eina løtu seinni bítur á hjá honum, tráðan bognar, og hann dregur fongin inn. Hann smílist við, tí hann hevur valt rætta agnið.
2 Í ár 1473 f.o.t. hugsaði ein maður, sum æt Bileam, eisini nógv um, hvat agn hann skuldi brúka. Fongurin, hann hevði í huga, var Guds fólk, sum tjaldaði á Móabsheiðum beint við lovaða landið. Bileam segði seg vera ein profet hjá Jehova, men í roynd og veru var hann bara ein grammur maður, sum var leigaður til at banna Ísrael. Jehova legði tó uppí, so Bileam bert var førur fyri at signa Ísrael. Altráur eftir lønini hugsaði Bileam nú, at um hann fekk lokkað ísraelsfólk í álvarsama synd, kundi hann kanska fáa Gud at banna sínum egna fólki. Við hesum í huga valdi Bileam sær eitt agn – tær tølandi ungu kvinnurnar úr Móab. – 4 Mósebók 22:1-7; 31:15, 16; Opinberingin 2:14.
3. Í hvussu stóran mun riggaði ætlanin hjá Bileami?
3 Riggaði ætlanin? Ja, í ein ávísan mun. Túsundtals ísraelitiskir menn bitu á agnið og ’drivu hor við kvinnum Móabs’. Teir fóru enntá at tilbiðja móabitiskar gudar, teirra millum tann andstyggiliga Ba’al-Peor, sum var ein gudur fyri fruktbæri, ella kynslív. Úrslitið varð, at 24.000 ísraelsfólk doyðu á markinum beint við lovaða landið. Tað var av sonnum ein ræðuligur sorgarleikur. – 4 Mósebók 25:1-9.
4. Hví lótu fleiri túsund ísraelsfólk seg freista at fremja siðloysi?
4 Hvussu kundi tað enda so galið? Nógv ísraelsfólk høvdu hert sítt hjarta við at flyta seg burtur frá Jehova, tí Gudi, sum hevði bjargað teimum úr Egyptalandi, breyðføtt tey í oyðimørkini og leitt tey trygt at markinum til lovaða landið. (Hebrearabrævið 3:12) Við hesum í huga skrivaði Paulus ápostul: „Latið okkum ikki heldur dríva siðloysi, eins og nakrir av teimum drivu siðloysi – og fullu 23.000 ein dag!“ * – 1 Korintbræv 10:8.
5, 6. Hvussu gagnar frásøgan um syndina hjá ísraelsfólki á Móabsheiðum okkum í dag?
5 Í frásøguni í Fjórðu Mósebók er nógvur týðandi lærdómur til Guds fólk í dag, sum stendur á gáttini til nakað nógv betri enn lovaða landið. (1 Korintbræv 10:11) Til dømis er heimurin sjúkliga upptikin av tí kynsliga eins og móabsfólk í forðum, bara í enn størri mun. Hvørt ár falla fleiri túsund av Guds tænarum fyri freistingini at fremja siðloysi – tí sama gamla agninum, sum fekk ísraelsfólk at falla. (2 Korintbræv 2:11) Eins og Zimri, sum so nasadjarvur leiddi eina midjanitiska kvinnu inn í leguna hjá ísraelsfólki og inn í tjald sítt, hava nøkur, sum koma saman við Guds fólki í dag, og enntá nøkur fá doypt, spillandi ávirkan á onnur í samkomuni. – 4 Mósebók 25:6, 14; Judas 4.
6 Sært tú í fluttari merking teg sjálvan á nútíðar Móabsheiðum? Sært tú lønina fyri tær – nýggja heimin, ið vit hava bíðað eftir so leingi, og sum nú stendur beint fyri durum? Um so er, ger tá alt, tú ert mentur fyri at halda teg í kærleika Guds við at fylgja boðnum um at flýggja undan kynsligum siðloysi. – 1 Korintbræv 6:18.
HVAT ER KYNSLIGT SIÐLOYSI?
7, 8. Hvat er kynsligt siðloysi, og hvussu heysta tey, ið fremja slíkt, tað, sum tey hava sáað?
7 Tá ið orðið „siðloysi“ (á grikskum porneiʹa) verður nýtt í Bíbliuni, sipar tað til kynsligt samband uttan fyri eitt bíbilskt viðurkent hjúnalag. Tað fevnir um hjúnabandsbrot, skøkjulevnað og kynsligt samband millum ógift, og haraftrat at brúka munnin til at øsa kynsgøgnini, kynsligar gerðir í sambandi við endatarmin og øsing av kynsgøgnunum hjá einum, mann ikki er giftur við. Tað fevnir eisini um slíkar gerðir millum fólk av sama kyni og um kynsligt samband við dýr. *
8 Bíblian er púra greið. Sambært henni kunnu tey, sum fremja kynsligt siðloysi, ikki verða verandi í samkomuni, og tey fáa ikki ævigt lív. (1 Korintbræv 6:9; Opinberingin 22:15) Haraftrat skaða tey seg sjálv longu nú, eitt nú við tað at onnur ikki líta á tey, at tey missa sjálvsvirðið, fáa trupulleikar í hjúnabandinum, fáa samvitskubit, verða óviljað við barn, gerast sjúk og enntá doyggja. (Les Galatiabrævið 6:7, 8.) Hví gera nakað, ið hevur so nógvar álvarsligar avleiðingar? Tíverri hugsa nógv ikki so langt, tá ið tey taka fyrsta skeiva stigið, sum ofta er pornografi.
PORNOGRAFI – OFTA FYRSTA STIGIÐ
9. Er pornografi óskaðilig, sum nøkur vilja vera við? Greið frá.
9 Í nógvum londum liggur pornografiskt tilfar frammi í kioskum. Pornografi verður eisini lýst í tónleiki og sjónvarpi, og haraftrat gjøgnumsúrgar hon internetið. * Er pornografi óskaðilig, sum nøkur vilja vera við? Avgjørt ikki! Tey, sum hyggja at pornografi, kunnu fáa til vana at nøkta seg sjálv og nøra óstýriligar „vanærandi lystir“, so tey verða bundin av kynsligum ovurhuga og perversum girndum, fáa trupulleikar í hjúnabandinum og enntá verða skild. * (Rómbrævið 1:24-27; Efesusbrævið 4:19) Ein granskari hevur samanborið tað at vera bundin av tí kynsliga við krabbamein. „Tað bara veksur og spjaðist,“ sigur hann. „Tað fer sjáldan burtur av sær sjálvum, og tað er eisini sera torført at viðgera og grøða.“
10. Hvussu kunnu vit brúka meginregluna í Brævi Jákups 1:14, 15? (Sí eisini rammuna „ Eg fekk styrki til at gerast siðiliga reinur“.)
10 Hugsa um orðini í Brævi Jákups 1:14, 15: „Ein og hvør verður freistaður, táið hann verður drigin og lokkaður av síni egnu girnd. Síðani, táið girndin er farin at ganga við fostri, føðir hon synd, og táið syndin er fullvaksin, føðir hon deyða.“ Fært tú ónærisligar tankar, mást tú alt fyri eitt vísa teimum frá tær. Um tú til dømis av óvart sært ónærisligar myndir, hygg so beinanvegin burtur, sløkk telduna ella skift sjónvarpsrás. Ja, ger alt, sum er neyðugt, fyri ikki at geva eftir fyri siðleysari girnd, áðrenn hon verður so sterk, at hon vinnur á tær! – Les Matteus 5:29, 30. *
11. Hvussu kunnu vit vísa, at vit líta á Jehova, tá ið vit stríðast við óreinar tankar?
11 Tað er við góðari grund, at Jehova, sum kennir okkum betur, enn vit sjálv gera, sigur: „Deyðið tí hinar jørðisku limirnar: Siðloysi, óreinsku, girndarbruna, ónda tráan – og havisjúkuna, sum jú er avgudadýrkan!“ (Kolossebrævið 3:5) Tað er rætt, at tað kann vera torført. Men minst til, at vit hava ein góðan og tolnan Faðir í himli, sum vit kunnu venda okkum til. (Sálmur 68:20) Vend tær tí alt fyri eitt til hansara, tá ið tú fært óreinar tankar. Bið um ’hina ómetaligu kraftina frá Gudi’, og noyð teg sjálvan at hugsa um okkurt annað. – 2 Korintbræv 4:7; 1 Korintbræv 9:27; sí rammuna „ Hvussu vinni eg á einum ringum vana?“
12. Hvat er okkara „hjarta“, og hví mugu vit verja tað?
12 Hin vísi Sálomon kongur skrivaði: „Varðveit hjarta títt, fram um alt, ið varðveitt verður, tí úr tí gongur lívið út!“ (Orðtøkini 4:23) Okkara „hjarta“ er okkara innara menniskja, tann persónurin, vit veruliga eru í Guds eygum. Og tað er Guds, ikki menniskjans, meting av okkara „hjarta“, sum ger av, um vit fáa ævigt lív ella ikki. So einfalt er tað, og eisini so álvarsamt. Trúfasti maðurin Job gjørdi ein sáttmála, ella formliga avtalu, við eygu síni um ikki at hyggja við girndarhuga at eini kvinnu. (Job 31:1) Tað er ein frálík fyrimynd hjá okkum at taka eftir. Eitt sálmaskald vísti sama hugburð, tá ið hann bað: „Vend eygum mínum burtur frá at hyggja eftir fáfongd!“ – Sálmur 119:37.
SKILALEYSA AVGERÐIN HJÁ DINU
13. Hvør var Dina, og hví var hennara val av vinum skilaleyst?
13 Sum vit sóu í 3. kapitli, kunnu okkara vinir hava stóra ávirkan á okkum, antin góða ella ringa. (Orðtøkini 13:20; les Fyrra Korintbræv 15:33.) Hugsa um dømið við Dinu, dóttur Jákup. Hóast Dina var væl upplærd, var hon so skilaleys at fáa sær kána’anitiskar vinkonur. Eins og móabitar vóru kána’anitar kendir fyri at vera siðleysir. (3 Mósebók 18:6-25) Kána’anitiskir menn, eisini Sikem, sum ’hevði mest at siga’ í húsi faðirs síns, hildu, at Dina var líka siðleys sum tær ungu kvinnurnar í Kána’an. – 1 Mósebók 34:18, 19.
14. Hvør vanlukka stóðst av, at Dina valdi sær vánaligar vinir?
14 Dina hevði helst einki siðleyst í huga, tá ið hon sá Sikem. Men hann gjørdi tað, sum teir flestu kána’anitar hildu vera natúrligt, tá ið teir vórðu kynsliga eggjaðir. Um Dina stríddist ímóti í síðstu løtu, nyttaði tað lítið, tí hann „tók hana“ og „neyðtók hana“. Tað tykist, at Sikem seinni gjørdist góður við Dinu, men tað broytti ikki tað, sum hann hevði gjørt við hana. (Les Fyrstu Mósebók 34:1-4.) Og tað var ikki bara Dina, sum kom at kenna sviðan av hesum. At hon valdi sær vánaligar vinir elvdi til hendingar, sum gjørdu allari familjuni fyri skommum. – 1 Mósebók 34:7, 25-31; Galatiabrævið 6:7, 8.
15, 16. Hvussu kunnu vit fáa sannan vísdóm? (Sí eisini rammuna „ Skriftstøð at hugsa um“.)
15 Um Dina lærdi nakað týðandi av hesum, so var tað av ringum royndum. Tíbetur er tað ikki neyðugt hjá teimum, sum elska og akta Jehova, at læra um lívið á henda hátt. Av tí at tey lurta eftir Gudi, velja tey at ’koma saman við vísum’. (Orðtøkini 13:20a) Soleiðis læra tey at skilja „eina og hvørja góða leið“ og sleppa undan óneyðugum trupulleikum og líðingum. – Orðtøkini 2:6-9; Sálmur 1:1-3.
16 Tað ber til hjá øllum, sum veruliga ynskja tað, at fáa vísdóm frá Gudi, um tey gera nakað fyri at fáa hann, eitt nú biðja til Gud og regluliga kanna hansara orð og tilfarið, sum trúgvi og skilagóði tænarin gevur út. (Matteus 24:45; Jákup 1:5) Tað er eisini týðandi at vera eyðmjúkur, og tann eginleikin kemur til sjóndar, tá ið vit eru fús at fylgja vegleiðingini í Bíbliuni. (2 Kongabók 22:18, 19) Til dømis viðurkennir ein tænari hjá Gudi kanska, at hansara hjarta er svikafult og ónt. (Jeremias 17:9) Men er hann, tá ið samanum kemur, so eyðmjúkur, at hann tekur ímóti hjálp og vegleiðing, um tað verður neyðugt?
17. Lýs eina støðu, sum kann taka seg upp í einari familju, og hvussu ein pápi kundi tosað við dóttur sína um støðuna.
17 Hugsa tær hesa støðuna: Ein pápi vil ikki lata dóttur sína og ein ungan mann í samkomuni fara út einsamøll. Dóttirin sigur: „Altso babba, lítur tú ikki á meg? Vit fara ikki at gera nakað skeivt.“ Hon elskar kanska Jehova og hevur bara gott í huga, men gongur hon ’fram í vísdóminum’ frá Gudi? Flýggjar hon undan kynsligum siðloysi? Ella er hon tápulig og ’lítur á sítt [egna] vit’? (Orðtøkini 28:26) Møguliga kemur tú at hugsa um fleiri meginreglur, sum kundu hjálpt hesum pápanum og dóttrini í eini slíkari støðu. – Sí Orðtøkini 22:3; Matteus 6:13; 26:41.
JÓSEF FLÝDDI UNDAN KYNSLIGUM SIÐLOYSI
18, 19. Hvussu varð Jósef freistaður, og hvussu bar hann seg at?
18 Ein ungur maður, sum elskaði Gud og flýddi undan kynsligum siðloysi, var Jósef, hálvbeiggi Dinu. (1 Mósebók 30:20-24) Longu sum smádrongur hevði Jósef við egnum eygum sæð, hvørjar avleiðingar tað fekk, at systir hansara bar seg tápuliga at. Minnið um hetta og ynskið hjá Jósefi um at verða verandi í kærleika Guds, kom honum uttan iva til hjálpar fleiri ár seinni, tá ið kona harra hansara í Egyptalandi „dag eftir dag“ royndi at tøla hann. Av tí at Jósef var trælur, kundi hann ikki bara siga seg úr starvi og rýma. Hann mátti nýta skil og vera djarvur. Og tað gjørdi hann við støðugt at siga seg undan konu Potifar og at enda við at flýggja undan henni. – Les Fyrstu Mósebók 39:7-12.
19 Hevði Jósef verið førur fyri at varðveitt sítt trúfesti móti Gudi, um hann í huganum tráaði eftir kvinnuni ella plagdi at dagdroyma um kynslívið? Allarhelst ikki. Heldur enn at dvølja við tílíkar tankar virðismetti Jósef veruliga sítt samband við Jehova. Tað sæst týðiliga av tí, hann segði við konu Potifar: „Harri mín ... hevur einki sýtt mær – uttan teg, tí tú ert kona hansara! Hvussu skuldi eg nú kunnað gjørt eina so ónda gerð – og syndað móti Gudi!“ – 1 Mósebók 39:8, 9.
20. Hvussu ávirkaði Jehova støðuna hjá Jósefi?
20 Hugsa tær, hvussu glaður Jehova gjørdist av at síggja tann unga Jósef, sum dag eftir dag var trúfastur, hóast hann var langt heimanífrá. (Orðtøkini 27:11) Seinni fekk Jehova tað at passa soleiðis, at Jósef ikki bert varð leyslatin úr fongslinum, men eisini bleiv ovasti ráðharri og matvørufyrisitari í Egyptalandi. (1 Mósebók 41:39-49) Hetta staðfestir tað, sum stendur í Sálmi 97:10: „Tit, ið elska HARRAN, hatið hitt illa! – Hann varðar sálirnar í hinum heiløgu Sínum og fríar tey úr hondum hinna gudleysu.“
21. Á hvønn hátt vísti ein ungur bróðir í Afrika, at hann var trúfastur móti Jehova?
21 Nógvir av Guds tænarum í dag vísa á sama hátt, at teir ’hata hitt illa og elska hitt góða’. (Amos 5:15) Ein ungur bróðir í Afrika hevur fortalt, at ein genta í flokkinum bjóðaði sær at fara í song við honum, um hann vildi hjálpa henni í eini støddfrøðiroynd. „Eg vísti beinanvegin tilboðnum aftur,“ sigur hann. „Við at vera trúfastur móti Jehova havi eg varðveitt mín virðileika og mítt sjálvsvirði, og tað er nógv meira vert enn gull og silvur.“ Tað er satt, at synd kann geva „stutta njóting“, men slíkur stokkutur stuttleiki hevur ofta nógva sorg við sær. (Hebrearabrævið 11:25) Haraftrat bliknar hann púrasta, tá ið hann verður samanborin við varandi lukkuna, vit fáa, um vit akta Jehova. – Orðtøkini 10:22.
LAT OKKARA MISKUNNSAMA GUD HJÁLPA TÆR
22, 23. (a) Hví er støðan ikki vónleys, um ein tænari hjá Gudi syndar álvarsliga? (b) Hvørja hjálp kann ein, sum hevur syndað álvarsliga, fáa?
22 Av tí at vit eru ófullkomin, stríðast vit øll fyri at standa ímóti holdligum lystum og fyri at gera tað, sum er rætt í Guds eygum. (Rómbrævið 7:21-25) Hetta veit Jehova, og hann „minnist, at vit eru dust“. (Sálmur 103:14) Men av og á syndar ein tænari hjá Gudi kanska álvarsliga. Er støðan tá vónleys? Als ikki! Tað kann væl vera, at hann eins og Dávid kongur kemur at kenna beiskar avleiðingar av síni gerð. Men Gud er tó altíð „til reiðar at fyrigeva“ teimum, sum angra og opið ’játta syndir’ sínar. – Sálmur 86:5; Jákup 5:16; les Orðtøkini 28:13.
23 Harumframt hevur Gud í kærleika sínum givið samkomuni andaliga búnar umsjónarmenn, sum bæði eru skikkaðir og til reiðar at hjálpa. (Efesusbrævið 4:8, 11, 12; Jákup 5:14, 15) Teir royna at hjálpa honum, sum hevur syndað álvarsliga, at fáa sítt samband við Gud aftur á beint og at ’vinna sær vit’, so hann ikki ger tað sama umaftur. – Orðtøkini 15:32.
’VINN TÆR VIT’
24, 25. (a) Hvussu vísti ungi maðurin, sum vit lesa um í Orðtøkunum 7:6-23, at hann ’einki skil’ hevði? (b) Hvussu kunnu vit ’vinna okkum vit’?
24 Bíblian tosar um ein persón „við ongum skili“ og um ein, ið „vinnur sær vit“. (Orðtøkini 7:7) Av tí at tey, sum ’einki skil’ hava, eru andaliga óbúgvin og óroynd í tænastuni fyri Jehova, duga tey kanska ikki so væl á at skyna. Eins og tann ungi maðurin, sum verður lýstur í Orðtøkunum 7:6-23, eru tey kanska í størri vanda fyri at synda álvarsliga. Men „tann, ið vinnur vit“, rannsakar sítt innara menniskja við regluliga at biðja til Gud og kanna hansara orð. Og so vítt tað er møguligt í hansara ófullkomnu støðu, roynir hann at fáa bæði tankar, ynski, kenslur og mál at samsvara við tað, sum Gud góðkennir. Soleiðis vísir hann, at hann „elskar lív sítt“, og hann „finnur lukku“. – Orðtøkini 19:8.
25 Spyr teg sjálvan: ’Eri eg púra sannførdur um, at Guds boð eru røtt? Trúgvi eg veruliga, at tað hevur stóra lukku við sær at fylgja teimum?’ (Sálmur 19:8-11; Esaias 48:17, 18) Ivast tú bert eitt lítið sindur, mást tú gera nakað við støðuna. Hugsa um avleiðingarnar av at skúgva Guds lógir til viks. Royn eisini at ’smakka og síggja, at HARRIN er góður’ við at liva í samsvari við sannleikan og við at fylla sinnið við reinum tonkum – við tí, sum er satt, rætt, reint, elskuligt og við eini og hvørji dygd. (Sálmur 34:9; Filippibrævið 4:8, 9) Tú kanst vera vísur í, at jú meira tú gert tað, tess meira fert tú at elska Gud og elska tað, hann elskar, og hata tað, hann hatar. Jósef var ikki fullkomin. Men hann var førur fyri at flýggja undan kynsligum siðloysi, tí hann gjøgnum nógv ár hevði ’vunnið sær vit’ við at lata Jehova forma seg. Vónandi fert tú at gera tað sama. – Esaias 64:7.
26. Hvat týðandi evni fara vit nú at kanna?
26 Tá ið Skaparin gjørdi kynsgøgnini, vóru tey ikki ætlað til leikutoy, men til at geva menniskjunum møguleika at fáa børn og at gleðast um kynslívið í hjúnabandinum. (Orðtøkini 5:18) Guds áskoðan á hjúnabandið verður viðgjørd í teimum báðum næstu kapitlunum.
^ par. 4 Talið í Fjórðu Mósebók fevnir ætlandi um „høvdingar fólksins“, sum dómararnir drupu, ið væl kann hava verið 1.000 mans, umframt teir, sum Jehova drap sjálvur. – 4 Mósebók 25:4, 5.
^ par. 7 Ein frágreiðing um, hvat óreinska og skammleysur atburður merkja, er at finna í greinini „Spørgsmål fra læserne“ í Vagttårnet, 15. juli 2006, sum Jehova vitni hava givið út.
^ par. 9 Orðið „pornografi“, sum tað verður nýtt her, sipar til ónærisligt tilfar, ið verður lýst í myndum, teksti ella ljóði til at elva kynsliga øsing. Pornografi kann fevna um alt frá eini mynd av einum persóni í eini ónærisligari støðu til myndir av kynsligum gerðum av ljótasta slag millum tvey ella fleiri fólk.
^ par. 9 Fleiri upplýsingar um sjálvsnøktan eru at finna í uppískoytinum „Ven teg av við at nøkta teg sjálvan“.
^ par. 10 Matteus 5:29, 30 (NW): „Um nú høgra eyga títt fær teg at snáva, so rív tað út og kasta tað frá tær. Tað er betri, at tú missir ein lim, enn at alt likam títt verður kastað í Gehenna. Og um høgra hond tín fær teg at snáva, so høgg hana av og kasta hana frá tær. Tað er betri, at tú missir ein lim, enn at alt likam títt endar í Gehenna.“


text:
Snjófuglur
Snjófuglur (frøðiheiti - Plectrophenax nivalis) er sum grátítlingur til støddar. Liturin skiftir eftir aldri og ársins tíð. Steggin er um heystið brúnur um háls og høvur, brún- og svartflekkutur á kápuni, men tað brúna lýsnar, alt sum frá líður, og tá ið summarið er komið, er han einans svartur og hvítur. Veingirnir eru svartir og hvítir alla ársins tíð. Um heystið líkist bøgan nógv steggjanum, men er meira gráreyð omaná; hon bleikist lítið, so á sumri eru tey góð at kenna at. Og hon er altíð nógv minni hvít á veingjunum. Nevið er gult á vetri, svart á sumri. Tað er harðbalin fuglur og tekur sær heim langt norðuri í kuldalondum, sum á Svalbarði, Grønlandi og Novaja Semliu í Russlandi. Eisini eigur hann nógvur í Noregi og Íslandi, men høgt uppi í kuldanum. Á vetri leita summir til lýggjari lond, eitt nú Føroyar. Her halda teir sær um hægstu fjøllini, men í kavaroki koma teir í flokkum oman í bøin. Og føði finna teir, tí feitir eru teir.
Móti sumri fara teir norður aftur. Nøkur fá hjún verða tó eftir á hægstu fjøllunum og eiga í grótreynunum har uppi. Reiðrið líkist steinstólpureiðri. Oftast eru 5 egg. Steggin syngur hugaliga fyri bøgu síni, meðan hon vermir. Floygdir ungar eru brúngráir omaná, gulgráir í neðra. Í Íslandi eru nógvir snjófuglar um veturin. Tá er sjaldan ella aldri tátt, og so gongst teimum stravið at føða seg. Men so hjálpir fólkið teimum. Mangastaðni hava skúlabørnini tikið sær fyri at geva teimum matmolar og annað, og tá verða teir frálíka spakir. Soleiðis áttu føroysk børn eisini at lívgað okkara smáfuglar — eitt nú grátítlingar, kvørkveggjur, starar, — tað verður børnunum til gleði so væl sum fuglunum.
Sí eisini[rætta | rætta wikitekst]
Keldur[rætta | rætta wikitekst]
- Mikkjal á Ryggi: Fuglabókin, Dýralæra II. 1951.


text:
Tað eru nógvir pengar at spara við at bjálva húsini betur
Tað eru nógvir pengar at spara við at bjálva húsini betur. Verða húsini bjálvaði betur, so sæst beinanvegin ein munur á oljurokningini.
Eitt veruligt dømi
Her er eitt veruligt ítøkiligt dømi, um eini hús, sum eru endur-bjálvaði / bjálvaði betur enn tey upprunaliga vóru.
Áðrenn húsini vórðu bjálvaði betur, brúkti húsarhaldið hvørt ár omanfyri 3.500 litrar av olju, okkurt árið heilt upp um 4.000 litrar av olju.
Nú húsini eru endurbjálvaði (bjálvaði betur), er oljunýtslan nærum hálverað. Seinastu 3-4 árini hevur oljunýtslan ligið um 1.500 – 1.800 litrar um árið.
Talan er sostatt um eina stóra sparing á 1.700-2.000 litrar av olju um árið.
So tað loysir seg at endurbjálva / bjálva húsini betur.
Ring tlf. 211997 og vit geva tykkum eitt gott tilboð!


text:
Tú alfagra land mítt
Tú alfagra land mítt estas la nacia himno de la Ferooj. La tekston verkis en 1906 Símun av Skarði kaj la melodion Peter Alberg.
Himnoteksto[redakti | redakti fonton]
Tú alfagra land mítt, mín dýrasta ogn!
á vetri so randhvítt, á sumri við logn,
tú tekur meg at tær so tætt í tín favn.
Tit oyggjar so mætar, Guð signi tað navn,
sum menn tykkum góvu, tá teir tykkum sóu.
Ja, Guð signi Føroyar, mítt land!
Hin roðin, sum skínur á sumri í líð,
hin ódnin, sum týnir mangt lív vetrartíð,
og myrkrið, sum fjalir mær bjartasta mál,
og ljósið, sum spælir mær sigur í sál:
alt streingir, ið tóna, sum vága og vóna,
at eg verji Føroyar, mítt land.
Eg nígi tí niður í bøn til tín, Guð:
Hin heilagi friður mær falli í lut!
Lat sál mína tváa sær í tíni dýrd!
So torir hon vága - av Gudi væl skírd -
at bera tað merkið, sum eyðkennir verkið,
ið varðveitir Føroyar, mítt land!


text:
Við GjaldSkipanini kanst tú halda skil á tínum rokningum, soleiðis at tær altíð verða goldnar rættstundis. Við sjálvvirkandi gjaldi slepst undan áminningargjøldum, og tænastan er hartil ókeypis.
Soleiðis skrásetir tú rokningar í GjaldSkipanini
Tú kanst tekna rokningar til sjálvvirkandi GjaldSkipanina í Netbankanum ella við at seta teg í samband við okkum
. Tú kanst t.d. tekna tryggingargjald, kringvarpsgjald, haldaragjøld o.m.a. til GjaldSkipanina.
Gjaldsyvirlit
Eitt yvirlit við øllum rokningum, ið skulu gjaldast komandi mánaðin verður sent tær við postinum. Sostatt er ómakaleyst at hava yvirlit yvir tíni fíggjarviðurskifti, tá tú brúkar GjaldSkipanina. Gjaldsyvirlitið er eisini tín trygd fyri, at rætta upphæddin altíð verður goldin.


text:
Hanus G. Johansen
Hanus Gerdum Johansen, best kendur sum Hanus G. ella Hanus G. Johansen, er føddur í Klaksvík 18. juni 1950. Hann er kendur sum vísusangari og hevur millum annað tulkað norska yrkjaran Jakob Sande. Hann framførir onkuntíð við Aldubáruni og hevur eisini sungið saman við Frændum. Í 1998 var hann føroyskt innslag á mentanartiltaki í økinum kring Flekkefjord í Noregi. Hanus er eisini kendur fyri at tulka yrkingarnar hjá kenda føroyska skaldinum Poul F. Joensen. Hanus hevur gjørt lag til fleiri av yrkingunum hjá Poul F. Hann gav út LP og kasettuband í 1988, sum nevndist "Gaman og álvara - Hanus syngur Poul F." Henda útgáva kom út sum fløga (CD) 20 ár seinni í 2008.[1]
Innihaldsyvirlit
Útgávur[rætta | rætta wikitekst]
- Hanus G. og Cantabile: Heitur kossur. 2015. Fløga við 12 kærleikssangum, Pauli í Sandagerði útsetti allir sangirnir. Yrkingar eftir Janus Djurhuus, Gunnar Dahl-Olsen, Pól F. Joensen, Karsten Hoydal, Pär Lagerkvist, Rikard Long, Hans J. Glerfoss, T.N. Djurhuus, Bernhard Brim og J.J. í Gerði.[2]
- Á fold eru túsund gudar - Yrkingar eftir Poul F. Joensen, Hanus hevur gjørt løgini. Útgávudagur 18. november 2012 á føðingardegnum hjá Poul F.
- Hørpuspælarin, Hanus syngur Poul F. yrkingar, 2010. Henda fløgan hevur fingið bestu ummæli og sigst at vera ein varði í Føroya tónlistasøgu.
- "Eitt blað eg á kann skriva", Juni 2010, EP-fløga við løgum eftir Hanus G. Johansen og tekstum eftir Hans Jákup Glerfoss. Fløgan kom út tann dagin Hanus fylti 60 ár á hátíðarhaldi í Norðurlandahúsinum.
- Hanus G. Johansen & Aldubáran - "frå leddigen - Jakob Sande-dikt i færøysk tonedrakt. CD, útgivin 2006, 100 ár eftir at Jakob Sande varð føddur.[3]
- Bouquet - Hanus G. Johansen & Aldubáran. CD, útgivin 2000, tað árið Hanus fylti 50 ár.[4]
- Nósi - Kristian Blak (Barnafløga)
- Ung um aldarmóti. [5]
- Gaman og álvara - Hanus syngur Poul F. LP og kassetuband í 1988. CD í 2008.[6]
- Syng bara við - Kristian Blak & children. Upprunaliga útgivin sum LP í 1985, seinni útgivin sum CD.
Heiður[rætta | rætta wikitekst]
- 2016 - Tilnevndur FMA saman við Cantabile í bólkinum Ársins tónleikaútgáva[7]
- 2016 - Tilnevndur FMA saman við Cantabile í bólkinum Ársins sangur (Saknur, yrking eftir Pól F. Joensen)
- 2013 - Listavirðisløn Nólsoyar Páls á 75.000 krónur[8]
- 2012 - Sømdargáva landsins (árlig upphædd á 20.000 kr. restina av lívinum, fyrstu ferð í 2013)[9]
- Tilnevndur til Planet Awards 2012 í bólkinum Ársins einstaklingur[10]
- Tilnevndur til Planet Awards 2010 í bólkinum Ársins einstaklingur/bólkur
- Tilnevndur til Planet Awards 2010 í bólkinum Besta útgáva við fløguni Hørpuspælarin
- Listavirðisløn Miðlahúsins[11]
Keldur[rætta | rætta wikitekst]
- ↑ Rateyourmusic.com
- ↑ rateyourmusic.com - Heitur kossur
- ↑ Aldubaran.com, frå leddiken
- ↑ Aldubaran.com, Bouquet
- ↑ TUTL.com
- ↑ Rateyourmusic.com
- ↑ in.fo - FMA 2016: Her eru tilnevningarnar
- ↑ in.fo, Heimstaðurin heiðraði Hanusi G. Johansen
- ↑ MMR.fo
- ↑ Planet.fo Hesi eru tilnevnd til Planet Awards 2012
- ↑ Litteraturpriser.dk


text:
Nina Hagen
Nina Hagen (f. Catharina Hagen 11. mars í 1955) er ein songkvinna úr Týsklandi. Nina Hagen er upprunaliga úr gamla Eysturtýsklandi. Hon gjørdist kend í sjeytiárunum. Fyrst sum slagarasongkvinna. Men seinni skifti hon stíl, og síðst í sjeytiárunum og øll áttatiárini var hon rættiliga nógv frammi sum punksangari. Seinastu árini hevur henni eydnast rættiliga væl at syngja big band tónleik.
Hon er kend um allan heim sum punkrokk songkvinna við stórfingnum og ógvusligum pallframførslum sum vørumerki. Hagen hevur fyrr fingist við hinduismu og trúgv á UFO, men hon er nú sannførd um, at hon hevur funnið andaliga heim sítt í Jesusi. Hesum greiðir hon frá í samtalu við týsku avísina Bild.


text:
Hagtøl og kanningar 2015
Gistingarhagtøl frá Hagstovu Føroya
Gistingarhagtølini frá Hagstovu Føroya vísa til deils á hvar ferðafólkini koma frá, hvussu tey búgva tá tey eru í Føroyum og hvar tey búgva. Eisini sæst yvirlit yvir tann samlaða kapasitetin.
Gev gætur at Hagstovan viðhvørt ger javning av í tølunum í samband við endaligar upprokningar og tí kemur tað fyri, at tølini kunnu broytast nakað frá ári til ár.
Ferðafólkakanning 2014-2015
Gallup hevur í 2014 og 2015 gjørt eina ferðafólkakanning fyri Visit Faroe Islands, ið samstundis eisini er ein segmenteringskanning.
Hetta er ein kvalitativ kanning, hvørs endamál er at finna út av serligum eyðkennum hjá ferðafólki, sum koma til Føroya – atburð, ynski og hugburð teirra í mun til at ferðast.
Black & White Paper – hetta halda ferðafólkini
“Black and White Paper”-skjalið er grundað á frágreiðingarnar frá ferðafólkunum í sambandi við samrøður, sum Gallup Føroyar hevur staðið fyri á summri 2014 og 2015.
Úttalilsini eru meiningar hjá ferðafólkunum um, hvat er gott í Føroyum og hvat riggar væl. Tey siga eisini frá, hvat tey halda, at Føroyar sum ferðamannaland kann gera betri fyri at verða meira professionel í mun til tænastur og útboð í framtíðini.
Búskaparískoyti frá sólarmyrkingini
Hagstova Føroya hevur gjørt eina útrokning av tí búskaparliga virðinum í samband við sólarmyrkingina. Henda frágreiðing inniheldur tað, ið lagt varð eftir í Føroyum. Harafturat kemur eitt virði á 70-80 mió. kr. til altjóða cruise-skipini, ið ikki er viðroknað her.
Hagtøl fyri ferðafólkaskip (cruise)
TAKS samlar tøl fyri tey ferðafólk ið vitja við ferðafólkaskipunum. Tølini eru deild upp eftir tjóðskapi.


text:
4G LTE er skjótt fartelefonnet og gevur eina ferð, ið er meira enn 10 ferðir so skjót, sum ferðin á 3G. Hetta merkir, at tá tú brúkar data á snildfonini, ert tú á internetinum við flúgvandi ferð og kanst heinta appir, filmar og annað niður á snildtelefonina upp á fá sekund.
Øll kunnu fáa 4G LTE, men tað kann væl vera, at tær tørvar eina snildfon og eitt SIM-kort, ið stuðla 4G LTE. Harumframt mást tú vera í einum øki, har 4G er tøkt. Kanna her, um tú ert til reiðar til 4G LTE.
Fyri at fáa ágóðan av 4G LTE mást tú hava eitt SIM-kort, ið stuðlar 4G LTE. Ein tummilsregla er, at eitt SIM-kort stuðlar 4G LTE, um tað er frá 2014 og til nú. Her kanst tú kanna, um títt SIM-kort er til reiðar til 4G LTE.
Kanska. Tað veldst um, nær tín gamla snildfon er frá. Tær allarnýggjastu hjá m.a. Apple, Samsung, HTC og Sony stuðla allar 4G LTE. Her sært tú eitt yvirlit yvir snildfonir, ið stuðla 4G LTE.
Ert tú kundi hjá ver og Føroya Tele, kanst tú fáa 4G LTE. Tú mást bara syrgja fyri, at tú ert til reiðar til 4G LTE við at kanna títt SIM-kort og tína fartelefon, og harumframt mást tú seta tína snildfon upp til 4G LTE. Her kanst tú kanna títt SIM-kort og tína telefon, og her kanst tú lesa, hvussu tú setur 4G LTE upp á eini iPhone.
Tá tú hevur kannað, um títt SIM-kort og tín snildfon stuðla 4G LTE, so mást tú seta tína snildfon upp til 4G LTE. Gev gætur, at LTE á eini iPhone er 4G. Fylg vegleiðingini her.
4G og LTE er eitt og sama ting. Tvey heiti, ið bæði standa fyri somu nettøkni. LTE stendur fyri “Long Term Evolution” og er tað tekniska heitið fyri 4G. Apple-brúkarar uppliva millum annað, at 4G eitur LTE á teirra iPhone.
Tá tú fert úr einum øki við 3G og yvir í eitt øki við 4G LTE, so sært tú 4G ella LTE uppi í toppinum á tíni snildfon.
Orsøkin kann annaðhvørt vera, at tú ert í einum øki, har 4G LTE ikki er tøkt, ella at tín fartelefon ikki er sett upp til 4G LTE. Her er ein vegleiðing, hvussu tú setur tína iPhone upp til 4G LTE. Upplivir tú trupulleikar, kanst tú altíð ringja til supportina hjá Føroya Tele á tel. 902121.
Ert tú frammanundan kundi hjá ver og Føroya Tele, kostar 4G LTE einki eyka í mun til 3G. 4G LTE fevnir um øll fast fartelefonhald frá ver og Føroya Tele.
4G LTE hevur eina teoretiska ferð upp til 260 Mbit í download, og skalt tú uppliva hægst møguligu ferð, mást tú hava eina Cat6-telefon. Tað eru snildfonir sum til dømis iPhone 6S, HTC M9 og Samsung Galaxy S6 Edge+. Aðrar snildfonir, ið ikki eru Cat6, hava eina avmarking á 150 Mbit. Teoretisk ferð merkir tann ferðin, sum sendistøðin sendir út í luftina. Hvørja ferð tú fært á fartelefonini, er ringt at siga neyvt, tí tað avhongur av, hvussu langt tú ert frá eini støð, hvussu nógv onnur brúka netið frá somu støð og hvørja fartelefon tú hevur.
Heimsflokkanetið hjá Føroya Tele tryggjar, at tú fært betri 2G og betri 3G, hóast tú ert á einum øki, har 4G LTE ikki er tøkt.
4G LTE gevur atgongd til datanýtslu á nýggja fartelefonnetinum, meðan 3G dekkar bæði data og talu. Tí er eitt álítandi og gott 3G framvegis týdningarmikið fyri heildarupplivingina. 3G tryggjar eitt gott skifti í ferðini, tá tú flytur teg millum 3G og 4G LTE dekning.
Tann reella ferðin, tú fært, kann vera ymisk frá einum staði til annað. Her eru fýra ting, ið kunnu ávirka tína ferð.
- Talið á nýtarum, sum eru á samstundis og á somu antennu, hevur týdning fyri ta ferðina, tú kanst fáa.
- Ert tú nær við eina antennu, fært tú høga ferð. Samsvarandi minkar ferðin, jú longur burtur tú ert.
- Tú fært altíð betri dekning uttandura enn innandura. Fjøll, bygningar og annað kann tó ávirka signalið.
- Tín útgerð hevur týdning. Fyri at fáa ágóðan av 4G LTE mást tú hava eina snildfon, ið stuðlar 4G LTE. Hevur tú ikki útgerð, ið stuðlar 4G LTE, fært tú 3G dekning ístaðinfyri.


text:
Orð: Heri Kragesteen og Terji Rasmussen
Lag: Terji Rasmussen
Eygu møtast – hjarta títtar
hittast eygnabrá
girndin vaknar øgulig og rá
Rúmið treingist – sansir leika
vilt á gólvi tá
tankar fløkjast – greiða er ei á
So nú kann eg bert dansa
í allar ævir uttan teg
í einseminar spurningi
eg havi bara meg
Dreymur brestur – streingir tagna
hugur horvin er
eg gangi eina her í egnu verð
Morgun kemur – vónin livur
um ein nýggjan dag
eg veit um løtur ei eg havi sæð
So nú kann eg bert dansa…
Góða lurta nú – bíða mær í kvøld
far ei frá mær tú – lívga mær mín kvøl
Eygu møtast – hjarta títtar
hittast eygnabrá
girndin vaknar øgulig og rá
Morgun kemur – vónin livur
um ein nýggjan dag
eg veit um løtur ei eg havi sæð
So nú kann eg bert dansa…Goym tekstin


text:
Aftur í ár hevur hava fýra listafólk fingið heiðursløn. M. A. Jacobsens. Í ár fekkl Jóanes Nielsen virðisløn M.A. Jacobsens fyri fagrar bókmentir, barnamentanarheiðursløn Tórshavnar býráðs 2012 varð handað til Hjørdis Johansen, virðislønin fyri yrkisbókmentir varð handað Eivind Weyhe, og virðislønin fyri mentanaravrik varð latin Jens-Kjeld Jensen.
Jóanesi Nielsen fekk virðislønina fyri stóru skaldsøguna Brahmadellarnir frá 2011. Bókin fevnir um eitt langt tíðarskeið. Fortíð og nútið verða flættað saman til eina symfoni av persónum og søgum. Jóanes hevur sítt egna mál, sín egna stíl, og tá ið vit lesa eina bók eftir Jóanes Nielsen, so vita vit at vit fáa eina bók, ið er fylt við markabrum og menniskjaligum (les ólakeraðum menniskjum) lagnum, sum í síni tilveru í lívinum ikki altíð finna tann lætta vegin. Mótgangurin mót hesum lagnutunga persónum er ikki altíð lættur og ta ráða og óspoleraða málið hjá Jóanesi er í ævigum samspæli. Jóanes hevur eftirhondini ment seg til ein søguforteljara av teimum stóru.
Barnamentanarheiðursløn Tórshavnar býráðs 2012 varð handað til Hjørdis Johansen. Nevndin sigur í grundgevingini, at fjølbroytta og virkna leiklistakvinnan er íbirtari og stigtakari til Dramaverkstaðið, ið hevur mong ár á baki.
Hjørdis Johannesen hevur í nógv ár ment eina ørgrynnu av leikarum. Dramaverkstaðið hevur staðið fyri kvalitetið og hevur altíð verið stýrt við kønari hond og alstórari virðing fyri dramfakinum.
M. A. Jaocbsens virðisløn fyri yrkisbókmentir 2012 varð latin Eivindi Weyhe. Nevndin sigur, at bøkurnar, hann hevur latið úr hondum, eru framúr úrslit av nærlagdari gransking og tilfar til víðari gransking.
Virðisløn M. A. Jacobsens fyri mentanaravrik 2012 er í ár latin Jens-Kjeld Jensen. Nevndin sigur, at hann síðan hann kom til Føroya í 1970 hevur granskað føroysku náttúruna sum fáur.
Nærum hvørt mansbarn í Føroyum kennir til Jens Kjeld. Hann er ein instutitión. Sjálvandi skal ein sovorðin originalur sum Jens Kjeld fáa heiður og æru (og nøkur oyru) fyri sítt drúgva og nágreinda arbeiði, sum ongin annar hevði gjørt.
Øll hesi fýra fólkini, sum í ár hava fingið virðislønirnar hava sanniliga uppiborið tann heiður, æru og oyru, sum fylgja við einari slíkari virðisløn. Tað er vist. Men mær dámar onki væl, at barnabókavirðislønin ikki er longur. Barnabókavirðisløn Tórshavnar býráðs setti barnabókina í fokus og skapti rúm í ymisku miðlunum fyri, at tosað varð um barnabókina sum eitt listaverk, sum kann metast javnt við onnur listaverk, sum eru til vaksin. Tíanverri sita vit ikki í tímavís og kjakast um bøkur og aldeilis ikki um barnabøkur.
Eg hevði viljað, at Tórshavnar býráð næsta ár handaði eina barnamentanarvirðisløn og eina barnabókavirðisløn, báðar á 35.000 krónur. Ikki rokni eg við, at Tórshavnar býráð fer á heysin, um teir taka barnabókavirðislønina inn aftur og hækka virðislønarjáttanina við 35.000 krónum. Tað kemur bara øllum til góðar.
Hjartaliga til lukku tit fýra.
OMR


text:
18. februar
18. februar er dagur 49 í árinum í gregorianska kalendaranum. 316 dagar eru eftir av árinum (317 dagar um skotár er).
Hendingar[rætta | rætta wikitekst]
- 1930 - Amerikanski astronomurin Clyde Tombaugh finnur gongustjørnuna Pluto.
- 1960 - Áttanda Vetrar Olympiadan byrjar í Squaw Valley í Kalifornia.
- 1977 - Deildir hjá Idi Amin myrða ugandiska erkabiskuppin.
Føðingar[rætta | rætta wikitekst]
Andlát[rætta | rætta wikitekst]
- 1546 - Martin Luther
- 1564 - Michelangelo, italskur listamaður


text:
Vælkomin
Auto 1952-2016
-
- Vælkomin á heimasíðu okkara.
-
Tað er ein ávísur munur á hýruvognskoyring í 1952 og so nú vit skriva 2016.
Ein munur er á bilunum og takstinum. Eisini er stórur munur á umstøðunum í dag og tá, men tænasta og álit hevur altíð verið og er enn okkara fremsta uppgáva.
Fyrsta lýsingin hjá Auto kom í Dagblaðið tann 22 apríl 1955, og her er so heimasíðan hjá Auto 2016.
Góðan túr
Flogvøllurin - Bílegg - Airport taxi - Book
Okkara tilboð Tórshavn- flogvøllurin í samband við Atlantic Airways er 200,- dkr fyri hvønn ferðandi, børn til og við 11 ár 1/2 prís, sama er galdandi fyri flogvøllin-Tórshavn.
Auto er altíð opið, so til ber at bíleggja alt døgnið. Eisini ber til at bíleggja online her.


text:
Orð: Jógvan Gerðalíð
Lag: Jens Guttesen
1. Til Kongin, hin hægsta, ein hátíðarsong
úr hjartans míns dýpi vil eg syngja;
um ferðin á leið míni tíðum gerst long,
vil hann lætta um tyngjandi fet.
Áh, tú Kongur, ærdur í Himli,
mína tøkk alla eiga tú skal
fyri verk títt á krossi,
at mín sál gjørdist æviga sæl!
2. Tit ævigu dyr, lyftið høvdunum hátt,
so Kongur á dýrdarinnar hæddum
fær komið innum, áðrenn myrkur og nátt
fellur á henda vónbrotna heim.
Áh, hvør er hann, Kongur herskara?
Hann er Kongur, ið dýrdina ber!
Hann er Gud mín í ævir!
Halleluja! Eg syngja má her.
3. Tá songur mín tagnar her foldini á,
í Himli hann fullkomin skal ljóma,
hvørt tár verður turkað – og klárt eg skal sjá –
nú Guds Lamb mítt í hásæti er,
og tá røddir ótaldar hevjast
til hans prís eins og fossandi flóð,
tá mín sál fult skal frøast
um Guds Son, sum í dóminum stóð.


text:
Orð: Johannes Andreas Næs
Lag: Christian Barnekow
1. Vár Guð er verjan og verndin góð,
í trongdum hann aldri svíkur,
hann møddum veitir ta ævigu ró,
er syndarum náðiríkur.
2. Um havið brúsar, um fjallið gleið,
vár Harri, vár Guð og faðir,
í tínum fylgi vit óttast ei,
tú borg vár ert allar staðir.
3. Um sorg og saknur oss tyngja her,
um syndin oss knúgvar niður,
við syni tínum tú ugga ber,
hann vann okkum øllum sigur.
4. Um lívsins fjørð og um deyðans grind
tú styrki vár ert á foldum,
at liva av lívsins ævigu lind
tú reisir oss aftur úr moldum.
5. Hjá tær er trygdin og sælan góð,
har ongantíð aftnar dagur,
har lívsins ljós og lívsins ró
um aldur og ævir ræður.


text:
Skýmingarløta á Býarbókasavninum. Evnið er vinalag.
Í sambandi við Norðurlendsku bókasavnsvikuna verður Skýmingarløta.
Evnið fyri 2015 er vinalag í Norðurlondum. Teksturin til ung er úr stuttsøgusavninum Skriva í sandin. Í savninum eru fleiri ymisk vinaløg, ið eru lýst úr ymiskum sjónarhornum. Tað er sum um, at øll kenna øll í Føroyum, men eingin veit alt.
Marjun S. Kjelnæs lesur upp úr bókini Skriva í sandin mikudagin 11. november kl. 19.30. Aftaná hevur Katrin Dahl Hanusson, sum onkur kanska kennir frá Røddini, samrøðu við rithøvundan.
Skriva í sandin er eitt stuttsøgusavn við tíggju søgum, ið ganga fyri seg í Tórshavn. Tíggju sera ymisk ungfólk greiða frá í hvør sínari stuttsøgu. Nøkur av hesum ungu møtast, men tey uppliva hendingarnar á ymiskan hátt. Vit hitta ung, ið standa framman fyri smáum og stórum avbjóðingum. Ein drongur er forelskaður í vinmanninum, men torir ikki at siga honum tað. Ein annar roynir at gera tað gott aftur eftir at hava skeldað sín besta vin. Ein genta berjist við etingarólag. Felags fyri søgurnar er, at vinalag og gott samband við onnur er umráðandi. Og at menniskju ikki altíð eru tað, sum tey tykjast í fyrstuni.
Marjun Syderbø Kjelnæs (f. 1974) er føroyskur rithøvundur. Hon er útbúgvin sjúkrarøktarfrøðingur í Keypmannahavn, men býr nú í Føroyum og skrivar fulla tíð. Stuttsøgusavnið til ung Skriva í sandin (2010) vann barnabókavirðislønina hjá Nordisk skolebibliotekarforening í 2011 og var eisini í uppskoti til Barna- og ungdómsbókmentavirðisløn Norðurlandaráðsins í 2013. Hon hevur givið út bøkur fyri børn, ung og vaksin og hevur skrivað yrkingar, stuttsøgur og ein sjónleik.
Tiltakið er ókeypis og øll eru vælkomin.
Instagramkapping
Luttak í Instagramkappingini hjá Norðurlendsku bókasavnsvikuni.
Hvat merkir vinalag fyri teg? #NORDBIB15
1. Tak eina mynd av onkrum, ið lýsir, hvat vinalag merkir fyri teg. Tú kanst eisini taka eina mynd av einum tiltaki á Norðurlendsku bókasavnsvikuni, sum tú ert við til.
2. Legg myndina út 1 Instagram við #NORDBIB15
OBS! Minst ti at biðja um loyvi frá teimum, ið tú tekur mynd av.
Svenska Sara Lundberg (f. 1971) hevur gjørt ársins listaverk. Hon er myndlistakvinna, teknari og rithøvundur og hevur nomið sær útbúgving úr Stokkhólmi og Maryland í USA.
Býarbókasavnið
Tórshavnar kommuna
Niels Finsens gøtu 7, 100 Tórshavn
Tel 302030
http://www.bbs.fo


text:
Boys In A Band
Boys In A Band er ein føroyskur rokkbólkur. Tá ið Pætur, Heri, Heini, Rógvi og Símun á heysti 2006 stovnaðu bólkin við heitinum Boys In A Band, settu teir somuleiðis gongd í eitt nýtt rák í føroyskum tónleiki. Teir vistu bara ikki av tí. Síðani hevur bólkurin verið ein av aktivastu bólkum í Føroyum.
Boys In a Band siga seg spæla kovboyrokk, sum stutt sagt er ein blanding av aggandi gomlum bluestónleiki og spildurnýggjum rokki. Bólkurin er fullkomiliga elektriskur á palli. Eftir legendarisku framførsluna í Kagganum, har Boys In A Band spældu í sambandi við stóra AME-tiltakið, vórðu teir bókaðir til ikki færri enn tríggjar festivalar niðri í summar 2007. Teir eru somuleiðis vælumtóktir á 15 teim bestu, hava vunnið Planet Awards fyri at vera besti nýggi bólkurin í 2006.
Heiður[rætta | rætta wikitekst]
2007 - Vunnu Global Battle of the Bands tónleikakappingina í Onglandi


text:
Søga 114: Alt ónt skal burtur
HVAT sært tú her? Eitt herlið á hvítum hestum. Men sært tú hvaðani teir koma? Hestarnir koma niður av himli á skýggjunum! Men eru hestar í himlinum?
Nei, hetta er ikki vanligir hestar. Tað vita vit, tí hestar kunnu ikki ganga á skýggjunum, kunnu teir? Men kortini tosar Bíblian um hestar í himli. Veitst tú hví?
Jú, fyrr vórðu hestar brúktir í bardøgum. Tá Bíblian sigur frá at menn koma ríðandi á hestum niður av himli, er tað fyri at vísa at Gud fer í hernað móti onkrum á jørðini. Kríggið verður á einum stað ið nevnist Harmageddon. Í tí krígnum verður alt ónt koyrt burtur av jørðini. Hvussu fer tað at bera til?
Jesus er fremstur í krígnum við Harmageddon. Minst til at Jesus er tann Gud hevur valt til kong í síni nýggju stjórn. Tí hevur Jesus kongakrúnu á høvdinum. Og svørðið vísir at hann fer at drepa allar fíggindar Guds. Er tað óvæntað at Gud vil beina fyri teimum óndu? Nei, ikki tá vit hugsa um tað Gud fyrr hevur gjørt.
Hygg aftur á 10. søguna. Hvat sært tú? Ta stóru vatnflóðina sum beindi fyri teimum óndu. Hvør fekk vatnflóðina at koma? Jehova Gud. Hygg nú at 15. søguni. Har sært tú eld koma niður frá Jehova og oyðileggja teir báðar býirnar Sodoma og Gomorra. Tú minnist at tað var í teimum báðum býunum fólkini vóru so ógudilig.
Og so hava vit 33. søguna. Sært tú tað ið hendir hestunum og stríðsvognunum hjá egyptum? Hvør fekk vatnið at skola oman yvir teir? Jehova. Hann gjørdi tað fyri at verja fólk sítt. Hygg nú at 76. søguni. Har síggja vit at Jehova eisini oyðileggur sítt egna fólk, Ísrael, tí tey hava verið ónd.
Vit skulu tí ikki verða bilsin tá vit hoyra at Jehova fer at lata síni himmalsku herlið koyra alt ónt burtur av jørðini. Og hugsa so um hvat tað hevur at týða. Blaða um á næstu síðu, so fært tú at síggja.
Opinberingin 16:16; 19:11-16.


text:
UNESCO, alheimsstovnur Sameindu Tjóða fyri útbúgving, vísindi og mentan, hevur síðan 1995 hátíðarhildið 23. apríl sum alheimsbókadag. Hesin dagur er eitt sindur sermerktur í bókmentasøguligum høpi, tí nógvir kendir rithøvundar eru antin føddir ella deyðir – ella bæði tvey – 23. apríl.
William Shakespeare varð føddur 23. apríl 1564 og doyði 23. apríl í 1616 (roknað eftir julianska kalendaranum, sum tey brúktu í Onglandi á døgum Shakespearar). Sama ár, 1616, eisini 23. apríl, doyði Miguel de Cervantes (roknað eftir gregorianska kalendaranum). Seinni vórðu aðrir mætir høvundar bornir í heim 23. apríl, eitt nú Vladimir Nabokov (1899), sum vit prentaðu eina søgu eftir í Vencli Nr. 2/2007, og Halldór Laxness (1902), sum vit enn eiga á at prenta í Vencli.
Vencil vil fegin hátíðarhalda hendan stóra dag við einum forsmakki frá 12. nummari, sum kemur út um nakrar dagar. Tað gera vit við einari yrking eftir Alexandur Kristiansen, sum er okkara egna íkast til røðina av mætum rithøvundum, sum eru føddir 23. apríl. Vit ynskja Alexanduri til lukku við føðingardegnum, og lesarum Vencils og øllum bókmentaheiminum annars ein góðan bókadag.
Nátt og tað sirmar úr ský
Nátt og tað sirmar úr ský,
fjøllini gráblá og líðin grøn,
vaggandi strá sum í kvirrari bøn
geva eygunum lit og tíð.
Ljódliga dýpist hvør á,
dimmist í huga hvør bakkaurt,
neystini kám reka tigandi burt
á tí blikandi stillu vág.
Enn við tín vanga og kinn
nøtrar ein glæma við kæti lødd,
meðan tú sáar við bivandi rødd
tínar dreymar í myrkrið inn.
Rekur tú myrkrið á flog,
leggur tú vandin øll tíni mið,
floygdur skal hugur tín kenna tað við,
at í havsbrúnni leikar log.
Nátt og tað sirmar úr ský,
fjøllini gráblá og líðin grøn,
okkum er verðin so víkjandi vøn
og so fevnandi fjálg og víð.
Alexandur Kristiansen
AÓD


text:
Orð og lag: John W. Petterson
Týtt: Hanus Hansen
Upprunaheiti: I want to see my Saviour first of all
1. Í Himlinum mangt vakurt er, eg síggja skal ein dag,
so vakurt, sum á fold ei hugsast kann!
Men, tá eg síggi Staðin og í dýrd har stígi fram,
mítt ynski er at síggja Jesus fyrst!
Niðurlag: Mítt ynski er at síggja, Jesus, Teg;
á Golgata Tú doyði fyri meg!
Í allar ævir har
eg gleðast skal í Tær,
mítt ynski er at síggja, Jesus, Teg!
2. Mær leingist síggja Perluportrið, gøturnar av gull,
mær leingist til mítt nýggja vakra heim.
Til Lívsins Træ og Ánna, sum har rennur klár og rein,
men Frelsaran eg ynski síggja fyrst!
3. Mær leingist til tey kæru, sum nú bíða uppi har,
vit minnast ei ta tíð á foldum var.
Mær leingist heim til teirra, sum her fóru undan mær,
men Frelsaran eg ynski síggja fyrst!


text:
Orð og lag: Ókendur
Týtt: Sólbjørg Zachariassen
1. Í fornari tíð ein ørk smíðað varð,
skuldi bjarga teim rættvísu har;
Guð elskaði Nóa, ein útveg Hann gav,
bjargast skuldi frá brúsandi hav’.
Niðurlag: Kom inn í Guðs Ørk, hoyr, Hann biður teg,
Hann vil stilla tín stormfulla veg.
Gleði, frið gevur Hann,
sum tú fyrr aldri fann,
kom inn í Guðs frelsandi Ørk!
2. Henda Ørkin er Jesus, Hann býður tær inn,
kom og skunda í Ørkina tær!
Tá ið Jesusar blóð har á Golgata fleyt
varð alt fullgjørt, Hann leinkjurnar sleit!
3. Skjótt tó hurðin í Arkini kann verða læst,
tíðin farin, ei náði meir fæst!
Kallið ljóðar ei meira um frelsu og frið,
tá ov seint er tær at venda við!


text:
Tak niður
James Olsen er tónleikari og entertainari, og drívmegin í hansara gerandisdegi er at sleppa at spæla tónleik.
Hann er kendur í náttarlívinum í Føroyum sum ein festligur undirhaldari og stendur næstan hvørt vikuskifti á palli við bólkinum Showmen. Men við sær í skjáttuni hevur James eisini tungar upplivingar og nógvar ósvaraðar spurningar.
Bergur Debes Joensen er prestur í Vesturkirkjuni í Havn. Hann hevur frá barni av vita, at hansara lutur her á jørð fyrst og fremst er at tæna Guði. Hetta kall hevur verið reyði tráðurin í lívinum og umframt prestastarvið, er Bergur sera virkin í missiónsarbeiði.
Bergur er giftur og eigur trý børn og hóast familjan livir eitt vanligt lív, so setur Guðstrúgvin altíð sín serliga dám á gerandisdagin hjá familjuni.
Føroysk sending frá 2007. Barbara Samuelsen, Hans Petur Hansen og Thomas Koba gjørdu sendingina.


text:
2005
2005 (MMV) var eitt vanligt ár, eftir tí gregorianska kalendaranum var fyrsti dagurin ein leygardagur. Árið er 2005. ár eftir Krist, fimta ár í triðja ártúsund, fimta árið í 21. øld og 5 árið í 2000-árunum.
Innihaldsyvirlit
Hendingar[rætta | rætta wikitekst]
- 30. januar - Fyrsta fría tingvalið verður hildið í Irak síðani 1958.
- 8. februar
- Fólkatingsval: Í Føroyum verða Tjóðveldisflokkurin og Fólkaflokkurin størstu flokkar. Valdu tinglimirnir eru Høgni Hoydal fyri tjóðveldið og Anfinn Kallsberg fyri Fólkaflokkin.
- M/S Jökulfell søkkur 60 fjórðingar í ein landnyrðing úr Føroyum.
- 9. februar
- Eivør Pálsdóttir verður kosin ársins føroyingur 2004. Grundgevingin er, at hon "á ein framúr positivan hátt hevur sett land okkara á heimskortið við vakra sangi sínum". (Eivor.com, ÚF, Portal.fo)
- Argja Róðrarfelag verður kosið av lesarunum hjá Dimmu at hava framt Ársins Ítróttabragd 2004 (Drekin.fo)
- Ein bilbumba brestur í Madrid, Spania. 40 fólk koma til skaða.
- 10. februar
- Norðurkorea boðar frá, at landið eigur kjarnorkuvápn at brúka til verju, tí landið følir seg hóttan av USA.
- Saudi Arabia heldur sítt fyrsta kommunuval. Bert menn hava valrætt.
- 3. mars - Millióningurin Steve Fossett brýtur heimsmetið fyri at flúgva skjótast runt um heimin uttan steðg.
- 9. apríl - Charles prinsur av Wales giftist Camillu Parker-Bowles.
- 19. apríl - Benadikt XVI verður pávi, eftir at Jóhannus Páll II pávi doyr fyrr í mánaðinum.
- 23. apríl - Fyrsta Youtube filmsbrotið verður lagt á heimasíðuna við sama navni klokkan 20.27.
- 26. apríl - Undir altjóða trýsti trekkir Sýria seg aftur úr Libanon eftir at hava hersett landið í 29 ár.
- 15. mai - Ein ferja, full av ferðafólki, hvølvur og søkkur í hvøssum vindi í Bangladesh. 200 fólk verða saknað.
- 17. mai - Kvinnur í Kuveit fáa valrætt av nýggjum.
- 20. juni - Margretha drotning legði grundarsteinin til Hoyvíkar kirkju.
- 2. juli - Live8: 10 ymiskar konsertir verða hildnar í 10 ymiskum londum og sjónvarpaðar runt um heimin. Konsertirnar eru liður í átakinum "Make Poverty History".
- 7. juli - Terrorálopið í London 2005: Bumbur bresta í 3 tokum í Undirgrundini í London, og í einum bussi. 52 lata lív, og meir enn 700 fólk koma til skaða.
- 28. juli - IRA boðar frá at tey enda stríðið, sum felagskapurin hevur hildið uppi síðani 1969, og biður allar limir at leggja niður vápn síni.
- 22. august - Ein 4,1 kg tungur loftsteinur lendir í Simbabvi, og letur eftir seg eitt 150 millimetra stórt krater.
- 29. august - Ódnin Katrina herjar í USA, og hevur stóran skaða við sær. Í minsta lagi 1.836 lata lív av ódnini.
- 12. september - Hong Kong Disneyland Resort opnar í Hong Kong.
- 19. september - Norðurkorea gongur við til at gevast at framleiða kjarnorkuvápn.
- 30. september - Jyllands-Posten printar óhóskandi tekningar av Muhammed.
- 1. oktober - Bumbur bresta á Bali í Indonesia. 26 fólk lata lív, og meir enn 100 fólk koma til skaða.
- 8. oktober - Jarðskjálvti rakar Kashmir umráðið í Suðurasia. 80 000 fólk lata lív.
- 19. oktober - Rættargongdin móti Saddam Hussein byrjar.
- 29. oktober - Bumbur bresta í indiska høvuðstaðnum Delhi. Í minsta lagi 61 fólk lata lív.
- 9. november - Í minsta lagi 50 fólk lata lív og meir enn 120 koma til skaða, tá ein røð av sjálvmorðsbumbum bresta í Jordan.
- 13. november - Onglendingurin Andrew Stimpson verður fyrsta skrásetta manneskja, ið verður frískt av HIV-virus
- 22. november - Angela Merkel verður fyrsti kvinnuligi kanslari Týsklands.
- 23. desember - Kjad lýsir við kríggi ímóti Sudan, eftir eitt álop, ið hevði við sær at 100 fólk lótu lív.
- 31. desember - Eitt eyka sekund, 23.59.60, verður lagt afturat klokkuni til at enda árið. Síðst hetta kom fyri, var tann 30. juni 1998.
Ítróttur[rætta | rætta wikitekst]
Fótbóltur[rætta | rætta wikitekst]
- 4. juni - Føroyar-Sveis 1-3 (0-1) á Toftum - HM-undandystur (1-1: Rógvi Jacobsen, 70.)
- 8. juni - Føroyar-Írland 0-2 (0-0) á Tórsvølli - HM-undandystur
Føðingar[rætta | rætta wikitekst]
- 26. juni - Alexia prinsessa av Niðurlondum, dóttir Willem kong.
- 15. oktober - Christian prinsur av Danmark, sonur Fríðrik krúnprins.
- 3. desember - Sverre Magnus prinsur av Noregi, sonur Hákun krúnprins.
Andlát[rætta | rætta wikitekst]
- 7. februar - Atli P. Dam, fyrrverandi løgmaður og varastjóri í Føroya Realkredittstovni (f. 1932)
- 20. februar - Sandra Dee, amerikonsk sjónleikarinna. (f. 1944)
- 2. apríl - Johannes Páll pávi II, (f. Karol Józef Wojtyła) (f. 1920)
- 6. apríl - Rainier III prinsur av Monako (f. 1923)
- 2. juni - Eyvindur Mohr, føroyskur listmálari (f. 1926).
- 1. juli - Luther Vandross, amerikasnkur R&B sangari (f. 1951)
- 7. september - Finnbogi Ísakson, føroyskur politikari (f. 1943).
- 20. september - Simon Wiesenthal, nazi-jagstari (f. 1908).
- 24. oktober - Rosa Parks, mannarættinda aktivistur. (f. 1913)
- 26. november - Ingálvur av Reyni, føroyskur listmálari (f. 1920).


text:
Plantur
Í øllum londum vaksa plantur, ið prýða og hugtaka fólk, og grønmeti, ið smakkar væl. Nógvur heilivágur verður vunnin úr plantum, til dømis verður hjartaheilivágur vunnin úr digitalisplantuni og morfin úr dreymsólju. Plantur kunnu vera ersmáar algur ella ovurstór furutrø, ið kunnu vera enn 100 m. Allar plantur hava tey frálíku evni at taka orku úr sólarljósinum. Henda umgerð nevnist ljóssamruni, og hann trytar øllum vøkstri. Vit vita um eini 400 000 plantusløg, tað veri seg alfagrar prýðisblómur ella grønmeti. Nógv plantusløg eru eisini ikki staðfest enn, serliga í tropulondum, sum til dømis í Brasil. Nú á døgum eru 25 000 ymisk blómur, trø og aðrar plantur um at verða týnd, tí stór øki verða oydd.
Flestallar plantur hava kynjaða nøring. Sáðið av sáðberunum gitir eggini í sáðgongini, og tey búnast so til fræ. Summar plantur, til dømis eplið, nørast ókynað. Úr seteplinum vaksa leggkýli, ið verða nýggj epli. Úr teimum veksur nýggjur slokkur aftur um várið. Úr moðurplantuni vaksa langir siðusprotar, renningar, sum festa rót, og úr teimum vaksa so nýggjar plantur. Hetta er ókynað nøring.


text:
Rupert Everett
Rupert James Hector Everett (føddur 29. mai 1959) er enskur sjónleikari, leikari, sum leggur røddir til teknifilmar, sangari og rithøvundur. Hann fekk sítt gjøgnumbrot sum sjónleikari í 1981, tá hann spældi í sjónleikinum Another Country, sum var framførdur í Greenwich Theatre og sum seinni bleiv spældur inn sum filmur. Hansara leiklutur var at spæla ein samkyndan skúladrong í 1930-unum.[1] Everett er eisini í veruleikanum samkyndur, men varð tað ikki alment fyrr enn nøkur ár seinni. Síðan hevur hann spælt í fleiri filmum, m.a. My Best Friend's Wedding, An Ideal Husband, The Next Best Thing og í Shrek røðini, har hann legði rødd til Prince Charming.[2] Einaferð mitt í 1980-unum royndi hann seg sum sangara og gav út eina plátu við popp sangum, sum bar heitið Generation Of Loneliness. Plátan gjørdist tó ikki nøkur sukse. Hann gav ikki nakað út sjálvur aftur, men hevur sungið backing rødd hjá Madonnu,vinkonu síni, í sangunum "American Pie" og "They Can't Take That Away from Me". Í 2001 sang hann saman við Robbie Williams í útgávuni Swing When You're Winning. Í 1989 flutti hann til París, fyri at skriva skaldsøguna Hello, Darling, Are You Working?. Tað var eftir at hann flutti til París, at hann "kom út úr skápinum" og viðurkendir alment, at hann var samkyndur. Í 1995 gav hann út enn eina skaldsøgu við heitinum The Hairdressers of St. Tropez. Filmskarrieran gjørdist nógv betri seinast í 1990-árunum, tá hann vann heiðursløn fyri sín leiklut í filminum My Best Friend's Wedding (1997), har hann spældi leiklutin sum samkyndi vinurin hjá Juliu Roberts. Í 1999 spældi hann í leiklutin sum besti vinurin hjá Madonnu í filminum The Next Best Thing (tað var eisini í hesum filminum, at hann sang backing rødd í filmslagnum hjá Madonnu "American Pie". Síðan hevur Everett spælt fleiri leiklutir, sum nógv onnur høvdu ynskt at sloppi at spælt, og tað er meir enn so komið fyri, at hann hevur spælt høvuðsleiklutin. Í 1999 spældi hann eisini leiklutin sum tann óndi Sanford Scolex/Dr. Claw í Disney filminum Inspector Gadget við Matthew Broderick.
Keldur[rætta | rætta wikitekst]
- ↑ The New York Times review Canby, Vincent, 29. Juni 1984.
- ↑ Rupert Everett profile IMBd


text:
Orð og lag: Eyðun Jacobsen
Tú ert í mær og eg í Tær
So trygt at vita, at Tú ert nær
Sjálvt um brøtt mín brekka mangan er
Hvørt fótafet Tú leiðir á mína ferð
Tú ert mín lívd tá stormar herja
Í hvørji kreppu, Tú ert mín verja
Tú ert mítt álit tá alt meg svíkur
Kenni Tín kærleika, tryggur ríkur
Skilji ei alt sum møtir mær
Tykist sum eingin tørv mín sær
Gott tá at vita at eyga títt
Sær alt sum tyngir hjarta mítt
Hvat eri eg, uttan Teg
Hvør kann tá beina meg á veg
Eingin sum Tú mín Gud, leiða kann
meg heim til sæla lívsins land.
Sælur eg eri, tí Tú ert mín
Ein dag eg flyta skal, heim til tín
Æviga bústað mín síggja eg skal
Eingin ótti og alt er væl


text:
Super Size Me
Super Size Me er ein filmur sum varð gjørdur í 2004. Filmurin byrjar við, at filmsskaparin Morgan Spurlock setur sær fyri, at liva av McDonald's mati í ein mánað. Filmsliðið fylgir Morgan hendan mánaðin. Hann etur McDonald's mat, til hvørja máltíð, hvønn dag.
Tað er eyðsýnt at snarføði-matur ikki er heilsugóður matur og læknarnir øtast um, hvussu skjótt kroppurin hjá Morgan forfellist. Forsøgskaninin er til læknakanningar regluliga, og hann fær at vita, at livurin møguliga er við at fáa ólekjandi skaða, 3 vikur inn í filmin, men hann velur at halda á. Psykiskt broytist Morgan eisini, hann sveiggjar og skiftir sinnalag, um hann ikki etur ofta. Samrøður við baklandið hjá honum verða eisini vístar, eitt nú við konu hansara, ið er veganari. Super Size Me gevur hyggjaranum eitt ræðandi innlit í amerikanskari snarføði mentan.


text:
Lómur
Lómur (frøðiheiti - Gavia stellata) er stórur fuglur við longum hálsi og fløtum kroppi. Á nakkanum og aftan á hálsinum hevur hann klænar, svartar og hvítar strikur, niður eftir barkanum er hann reyðbrúnur, annars eru høvd og hálsur vakurt grá. Bakið er svart við hvítum blettum. Um veturin hevur hann sama lit á bakinum og er gráur aftan á hálsinum og uppi á skallanum, annars allur hvítur; sama lit hevur ungfuglurin. Føturnir eru so aftarlaga, at hann er ikki gonguførur. Tí ger hann sær reiðrið nær við eitt vatn, og til og frá tí ekur hann á búkinum, so tað er altíð ein niðurlegsað slóð millum reiðrið og vatnið; stundum er reiðrið so nær vatninum, at hann við eitt lop kann vera úti á tí. Og har er hann kringur — og óføra varin! Tá ið hann hevur ótta av fólki, svimur hann so djúpt, at einans skallin og eyguni eru omaná; og heldur hann seg enn vera ov sjónskan, kann hann geva sær so harða ferð, at vatnið streymar upp um ennið og skallan, so fuglurin er heilt fjaldur. Ivaleyst sær hann tó upp á land og hevur eyguni eftir, um onkur kemur at reiðrinum. Lítið etur hann annað enn fisk, og hann kann svimja so skjótt, at sjálvt ikki tey kviku sílini sleppa undan honum. Haraftrat kann hann vera sum einar 8 minuttir undir vatni, og kann tá koma upp so langt av leið, at eingin fær eyga á hann.
Eggini eru tvey, tey líkjast likkueggjum á stødd og liti, men eru bøllutari um hin klænra endan. Ungarnir eru dimmbrúnir; so skjótt, teir eru útkomnir, eru teir fullkomnir svimjarar og kavarar. Lómur eigur nógvur í Íslandi og Grønlandi. Í Føroyum hevur átt mongd av honum; nú er hann so burturfækkaður, at teir, ið eftir eru, lætt kunna verða taldir.[1]
Sí eisini[rætta | rætta wikitekst]
Kelda[rætta | rætta wikitekst]
- ↑ Mikkjal á Ryggi: Fuglabókin, Dýralæra II. 1951.


text:
Søga 87: Drongurin Jesus í templinum
HER situr ein drongur og tosar við nakrar eldri menn. Menninir eru lærarar í templi Guds í Jerúsalem. Og drongurin er Jesus. Hann er nakað størri nú. Hann er 12 ára gamal.
Lærararnir eru ovfarnir av øllum tí Jesus veit um Gud og um tað ið stendur í Bíbliuni. Men hví eru Jósef og Maria ikki her? Hvar eru tey? Tað skalt tú fáa at vita.
Á hvørjum ári fer Jósef við familjuni til Jerúsalem til ta høgtíðina ið kallast páskir. Tað er langt úr Nazaret til Jerúsalem. Hvussu ferðast tey? Tá vóru hvørki bilar ella tok. Tey flestu ganga, og tað tekur teimum í minsta lagi tríggjar dagar at koma til Jerúsalem.
Men nú er familjan hjá Jósefi vorðin størri. So Jesus hevur eisini minni systkin ið skulu ansast. Í ár eru Jósef og Maria á veg heimaftur til Nazaret við børnunum hjá sær. Tey rokna við at Jesus fylgist við øðrum í ferðalagnum. Men um kvøldið tá tey steðga á fyri at hvíla seg, finna tey ikki Jesus. Tey leita eftir honum hjá skyldfólki og vinum, men eingin Jesus! So mugu tey aftur til Jerúsalem at leita eftir honum.
At enda finna tey so Jesus her saman við lærarunum. Hvat ger Jesus her hjá lærarunum í templinum? Hann lurtar eftir teimum og spyr teir um ymiskt. Og allir eru ovfarnir av vísdómi hansara. Men Maria sigur: ’Barn, hvussu kundi tú gera hetta? Pápi tín og eg hava verið so bangin um teg, tí vit funnu teg ikki.’
’Hví leitaðu tit eftir mær?’ svarar Jesus. ’Vistu tit ikki at eg eigi at vera í Faðirs míns húsi?’
Ja, Jesus elskar at vera har sum hann kann læra um Gud. Eiga vit ikki eisini tað? Heima í Nazaret var Jesus hvørja viku við til møti har Gud varð dýrkaður. Hann lærdi nógv úr Bíbliuni, tí hann lurtaði altíð væl eftir. Latið okkum gera sum hann.
Lukas 2:41-52; Matteus 13:53-56.


text:
Tak niður
Høgni Kunoy Dávason hevur lívshættisligu sjúkuna cystisk fibrose. Miðal livialdurin hjá teimum, sum hava cystisk fibrose er ikki høgur, og tí tekur 11 ára gamli drongurin omanfyri 160 tablettir um dagin.
Men tað er eitt heilt serligt seiggj í Høgna. Hann hevur búð nógv ár í Singapore, tí pápin arbeiddi har. Har fekk Høgni svarta beltið í taekwondo, og stríðsítróttin hjálpir honum móti sjúkuni.
Tá familjan flutti til Søldarfjarðar, stovnaði Høgni sítt egna taekwondofelag “Hwarang Føroyar”. Nú venur hann yvir 100 børn, ung og vaksin. Men sjúkan liggur sum ein støðug hóttan yvir familjuni, og tað elvir til strongd og ótta.
Høgni hevur verið ofta undir skurði, men hann stríðist hvønn dag við venjingini fyri at halda virki lunganna uppi.
“Drongurin við svarta beltinum” er ein hugtakandi søga um ein drong, sum hevur høg mál, egið felag og altjóða netverk. Samstundis liva hann og familjan í skugganum av eini eirindaleysari sjúku.
Lagt til rættis: Ivan Hentze Niclasen. Fotograferað og klipt: Bjarni Árting Rubeksen.


text:
Ein kvinna verður funnin deyð í einum vørubili, og skjótt vísir tað seg, at drápið hevur samband við kvinnur, sum doyðu fyri tjúgu árum síðani. Tá blivu skriftstøð úr Prædikaranum funnin í nánd av teimum deyðu, og soleiðis er eisini nú. Skansadeildin við Williami Hammer á odda verður biðin um at kanna tey gomlu andlátini. 300 bls. 2013
Tann fimti maðurin – Jógvan Isaksen
William Hammer er komin í starv hjá tí føroysku løgregluni og hevur fingið sína egnu deild í Skansahúsinum. Hann verður av danskari og bretskari fregnartænastu biðin um at finna ein skotskan veðurfrøðing, sum er horvin í Føroyum í 1970. Tað sigst, at hann var umborð á flogfarinum, sum datt niður í Mykinesi, men síðani sæst ikki farvegurin til hansara. Træðrir eru aftur til veðurmátingar í Føroyum undir 2. Veraldar bardaga og til eina stóra vinnulívs fyritøku. 287 bls. 2012
Deydningar dansa á sandi – Jógvan Isaksen
Ein maður verður funnin deyður niðri í fjøruni í Føgrulíð á Borðoynni. Hann er leinkjaður ímillum tveir steinar í sjóvarmálanum, og fuglur er farin illa við honum. Hannis Martinsson ørminnist, at hann hevur hoyrt um onkran, sum var festur upp á hendan mátan áður, men hevur í fyrstani ilt við at koma í tankar um hvar. Skjótt fer kortini ein deyðadansur fram, sum fevnir úr Kunoy til Sumbiar, og træðrir eru nógv ár aftur í tíðina. 272 bls.
Færøernes Mellem- og Realskole er ein vakran dagin í mai 1935 á útferð í Lamba fyri at síggja og hoyra um útgrevsturin eftir Norsku Løvu, sum fór á land nýggjársaftan 1707. Á útferðini hvørvir ein fjúrtan ára gamal drongur, og 75 ár seinni biður beiggi drongin Hannis Martinsson um at hjálpa sær við at fáa greiðu á málinum. Hóast Hannis ikki hevur nógv álit á, at tað skal lukkast at finna fram til nakað so nógv ár seinni, tekur hann av. Brátt er hann fløktur inn í eina røð av ósvaraðum spurningum og deyða. Norska Løva er sjeynda bókin í røðini um Hannis Martinsson. 290 bls.
Føroya nývaldi kvinnuligi løgmaður verður skotin, tá ið hon skal tendra jólatræið á Vaglinum. Stutt seinni verða tvey fólk brend inni umborð á einum báti á Vestaruvág. Hannis Martinsson arbeiðir aftur á Blaðnum og fer undir at kanna, um tað er ein samanhangur, og um illvilji ímóti samkyndum hevur nakran leiklut. Norðlýsi er sætta bókin um blaðmannin og ráðgevan Hannis Martinsson, sum tikist at hava latið sítt akker falla med alla í Føroyum. 290 bls. 2009
Kommunumenninir, sum reinsa Hoyvíkstjørn, koma fram á eina beinagrind, sum ein C-14 tíðarfesting vísir er um túsund ára gomul.Men so verður Hannis Martinsson ringdur upp av einum sandingi, sum sigur, at tann deyði er beiggi hansara, ið hvarv í 1961. Frá hesum degi verður Hannis fløktur inn í eina røð av hendingum, sum hava træðrir aftur til skotska trolaran Red Crusader og hernaðarstøðina í Mjørkadali. Metusalem er fimta bókin um Hannis Martinsson. 316 bls. 2008
Adventus Domini – Jógvan Isaksen
Stutt fyri jól ringir ein umboðsmaður fyri stórmeistaran í Maltesaraordaninum til Hannis Martinsson og biður hann vera fyri sær á Farstøðini, tá ið hann kemur til Havnar. Frá tí løtu maltesarin er komin til Føroya og til jóla, fara bæði løgnar og harðligar hendingar fram ymsastaðni í landinum. Træðrir eru aftur til krossriddararnar á Rhodos í 16. øld og til S/S Sauternes, sum sakk í Fugloyarfirði í 1941. Adventus Domini er fjórða bókin um Hannis Martinsson. 253 bls. 2007
Tá ið tvey ung, bretsk umhvørvisfólk verða funnin deyð millum hvalirnar á oljukaiini í Havn, fær tað felagsskapir um allan heim at fara í hernað móti Føroyum. Um somu tíð fær Hannis Martinsson vitjan og verður biðin um at finna út av, hvør ið hevur dripið tey ungu. Hann tekur treyðugt ímóti avbjóðingini, sum eisini vísir seg at vera væl meiri vandamikil, enn hann hevði roknað við. Krossmessa er triðja bókin um Hannis Martinsson. 289 bls. 2005
Teir horvnu kirkjubøstólarnir – Jógvan Isaksen
Kári, Rói, Beinta og Magnus fara 2. páskadag út á Fornminnissavnið. Meðan tey eru har, verður ein kirkubøstólur tikin. Tey gera sítt ítasta at fanga tjóvin og eru fyri alskyns spennandi og óhugnaligum hendingum. Teir horvnu kirkjubøstólarnir er skemtilig og spennandi krimisøga og onnur bókin í røðini um tey fýra vinfólkini. Tann fyrra var Brennivargurin. 151 bls. 1996
Krimisøgan hevur leikpall um nærum allan heimin, men størri parturin fer kortini fram í Føroyum. Jenny Alberta Williams, mamman er føroysk og pápin er eingilskmaður, er uppvaksin í India, síðani gift týska aðalsmanninum Jochen von Brunnfeldt de Schoot. Men Jochen doyr brádliga, og Jenny flytir til Føroya at arbeiða á einum edv-virki. Men sum frá líður varnast hon, at ymiskt løgið fer fram. Bæði við hús og á arbeiðsplássinum. Duldar leiðir er spennandi bók á tremur av loyndarmálum og kærliekslongsli. 223 bls. 1996
Jens Pauli Joensen er leiðari á Føroysku Fregnartænastuni og skal á ólavsøku eftir boðum frá løgmanni vera lívverji hjá einum týskara. Hetta dámar honum lítið, og serstakliga tí at týskarin ikki er petti fyrikomandi. Hann gerst haraftrat grreiður yvir, at onkur liggur blði gestinum og honum eftir lívinum. ”Á ólavsøku” er skemtikrimi í 9 pørtum við vignettum úr amerikonskum pulp-magazines frá 20unum og 30unum. 86 bls. 1996
Gráur oktober – Jógvan Isaksen
Útvarpsmaðurin Páll Hansen doyr fyri opnari mikrofon undir døgurðatíðindunum. Ein bankaránari verður funnin hongdur í klivanum á politistøðini. Er samband ímillum deyðan hjá hesum báðum? Og hvat hava teir við lutaspekulasjón at skaffa? Eins og í ”Blíð er summarnátt á Føroyalandi” er blaðmaðurin Hannis Martinsson høvuðspersónur, og aftur hesa ferð leggur hann seg út í meiri enn væl er. 244 bls. 1994
Brennivargurin – Jógvan Isaksen
Kúllarnir Kári og Rói ganga í 6. D í kommunuskúlanum. Tað er ikki frítt fyri, at teimum dámar at arga lærararnar og ikki altíð við mýkindum. Men teir fáa álvarsligar trupulleikar at takast við, tá ið teir saman við vinfólkunum Magnusi og Beintu seta sær fyri at fanga ein brennivarg, sum herjar í Havnini. Søgan er bæði spennandi og stuttlig, og sangirnir hjá Elvis Presley hava eisini ein leiklut. 132 bls. 1991
Blíð er summarnátt á Føroyalandi – Jógvan Isaksen
Sonja Pætursdóttir verður funnin deyð undir Støðlafjalli. Hóast løgreglan metir deyða hennara at vera eitt óhapp, so er blaðmaðurin Hannis Martinsson ikki samdur. Tá ið hann stutt seinni finnur vinmann Sonju deyðan, er hann fullvísur í, at her ruggar ikki rætt. Og so er tað skonnartin ”Eva” úr Paraguay, sum liggur í Vágsbotni. Hetta er fyrsta bokin um Hannis Martinsson. 263 bls. 1990


text:
Fyri fyrstu ferð verður givin út bók um eitt løgtingsval. ”Valið og Valdið” gevur lesaranum eitt breitt innlit í teir tættir, sum myndaðu valstríðið 2011.
”Eg havi ongan áhuga í politikki”, hoyri eg mangan fólk siga. Og spyrji eg nærri um hví, er svarið, at politikararnir eru ódugnaligir og óvitbornir. Politikkurin er óviðkomandi, er niðurstøðan. Men taki eg nøkur dømi fram um, hvat politikkur er, broytist myndin.
Fær ein persónur at vita, at politikararnir avgera lønina og pensjónina hjá viðkomandi, økist áhugin fyri politikki beinan vegin. Fær viðkomandi at vita, at viðgerðartilboðini til seingjarliggjandi mammuna væntandi versna, veksur áhugin enn meira.
Tað, ið hevur beinleiðis ávirkan á fólk, kveikir ein áhuga.
Løgtingsvalið er av, og borgarligu flokkarnir vunnu. Tingið er mannað og landsstýrið skipa. Flatskatt, hægri blokkstuðul og ongar stórvegis broytingar í fiskivinnupolitikkinum eru nøkur av úrslitinum av valinum 2011. Øll hesi viðurskifti hava beinleiðis ávirkan á gerandisdagin hjá vanliga føroyinginum. Tí rakar politikkur øll.
Valið og Valdið viðger løgtingsvalið 2011 úr fleiri ymsum sjónarhornum. Í seytjan tíðargreinum lýsa og greina seytjan høvundar valið og valúrslitið. Evnini spenna víða, soleiðis at tey mest týðandi økini í føroyskum politikki 2011 eru lýst.
Les millum annað um:
- hví høvuðsstaðurin tapti
- hví fullveldisstríðið tykist vera av
- hví annar hvør løgtingslimur bleiv útskiftur
- hví fiskivinnan hevði stóran týdning fyri úrslitið
- hví vallyftini vóru gloymd aftaná valnáttina
Stefan í Skorini og eg hava ritstjórnað bókina.
Mangan doyr kjakið um løgtingsvalið skjótt eftir, at úrslitið er greitt. Við bókini ynskja vit at varpa ljós á løgtingsvalið 2011, so orðaskiftið um hesa umráðandi fólkaræðisligu hending fær eina góða, reflekterandi og fakliga viðgerð.
Bókin kemur út 3. desember og kostar 198,-. Sprotin gevur út.


text:
Now Playing:
Harpa setur Ísland á arkitektoniska heimskortið!
Listen to FM204 on your phone!
More information
Savnssending FM 204 er seinnapartsendingin í KVF útvarpinum hetta summarið, millum klokkan tvey og fýra - harav navnið FM 204. Talan er um eina lætta og summarsliga sending við nógvum góðum tónleiki, spurnarkapping, og gestum, sum práta um ferðing, lívsroyndir, frítiðarvirksemi, mat, lívsstíl, og onnur viðkomandi evni. Afturat hesum fara vit at viðgera ymiskt av søguligum slag. Men vit flyta okkum eisini. Hvønn fríggjadag verður sent frá bygdastevnum og tónleikafestivalum. Onnur ferðamál eru eisini á skránni, umframt Oyggjaleikir. FM 204 verður mannað við skiftandi vertum og rapportarum. Fyrstu tíðina taka Elin í Stórustovu, Vár Berghamar Jacobsen, Gunnar Nolsøe, og Jákup Magnussen sær av sendingini. Jákup er eisini redaktørur.


text:
Klokkan 19 spæla Stjørnan og Kyndil dyst í Hvonn-deildini. Sí dystin beinleiðis her
Mynd: Savnsmynd
Tíðindi
Tróndur Vatnhamar og Finnur Koba kappast móti Solveig Hanusardóttir Olsen og Knút Háberg Eysturstein
Grønlendski landsstýrismaðurin í fiskivinnu- og veiðumálum hóttir við at taka loyvi frá grønlendsku skipunum, um tey ikki fáa skil á rúsevnum umborð
Eivør hevur roynt tað, Jógvan Hansen somuleiðis, og nú fer Kristina Bærendsen at syngja í íslendsku Eurovision kappingini
Týski kanslarin ætlar at varðveita viðurskiftini við USA. Verri er við hennara varakanslara, sum stúrir fyri handilsviðurskiftunum landanna millum.


text:
Ísak Guttormsson
Ísak Guttormsson var løgmaður í Føroyum 1583 - 1588 og bóndi í Vági.
Tá Jóan Heinason varð settur frá sum løgmaður, varð (uttan tilmæli frá løgtinginum) Ísak Guttormsson í skundi settur í løgmansstarvið. Hesin maður, sum helst hevur búð í Kirkjubø, var sonur Guttorm Andrasson og abbasonur Andras Guttormsson. Teir høvdu báðir verið løgmenn.
Gilli | Sjúrður | Símun | Dagfinnur Halvdanarson | Haraldur Kálvsson | Roald | Jørundur Skógdrívsson | Tórmóður Sigurðsson | Andras Guttormsson | Guttormur Andrasson | Jógvan Heinason | Ísak Guttormsson | Pætur Jákupsson | Tummas Símunarson | Zakarias Tormóðsson | Jógvan Justinusson | Jógvan Poulsen | Balzer Jacobsen | Jógvan Poulsen | Jákup Jógvansson | Jóhan Hendrik Weyhe | Sámal Pætursson Lamhauge | Hans Jákupsson Debes | Thorkild Fjeldsted | Jacob Hveding | Johan Michael Lund | Jørgen Frantz Hammershaimb


text:
Mannagongd fyri boðgeving:
1. Boðseðil skal latast Skyn, sum síðani kunnar seljararan um boðið.
2. Boðgevi kann ikki bjóða við tí treyt, at seljari skal svara innan minni enn 48 gerandistímar.
3. Skyn kunnar aðrar boðgevarar um verandi boð upp á ognina og um møgulig fyrivarni.
4. Boðið skal innihalda matrikulnummar og adressu hjá ognini, boðupphædd, umframt navn, bústað, teldupostadressu og telefonnummar hjá boðgevanum.
5. Skal eitt boð verða góðtikið, skal Skyn hava fíggjarváttan frá peningastovni fyri, at fígging er tøk.
Umráðandi avtalurættarlig viðurskifti:
1 Um seljari ikki hevur tikið av einum boði um keyp, kann keypari taka aftur sítt boð við at geva seljara fráboðan um hetta.
2 Tá ið eitt boð er sent Skyni og seljari hevur góðtikið boðið, er keypsavtala gjørd. Keypari kann undir ávísum treytum iðra keypsavtaluna sambært reglunum í kapitul 2 ella 3 í løgtingslóg nr. 137 frá 6. oktober 2011 um brúkaravernd í sambandi við at keypa og selja fastogn o.a.
3 Seljari kann frítt velja og vraka ímillum øll innkomin boð. Seljari hevur ikki skyldu at taka við hægsta boði.
4 Býður seljari boðgeva ognina fyri aðra upphædd enn ta, sum boðin er, verður hetta roknað sum at sýta fyri upprunaliga boðnum. Samstundis er hetta at rokna sum nýtt bindandi tilboð frá seljara.


text:
Annette Holt Larsen og Pernille Liland tala á hesum møtunum 24.-29. aug. Mikukvøld 24. aug. kl.20 Aglowmøti fyri menn og kvinnur á Soli Deo Gloria, Klaksvík Hóskvøld 25. aug. kl.19:30 Aglowmøti fyri menn og kvinnur í Kelduni, Skálafirði. Leygardag 27. aug. kl.10-18 Aglowdagur fyri kvinnur og menn í Frelsunarherinum í Havn við evninum: Jesus í… Les meira…
Myndin fæst størri við at trýsta á hana. Les meira…
Hey 🙂 Aglow Sandoy bjóðar til evnisdag :« Hvussu endurspeglar tú Gud?» Linn Myhr úr Norga er undirvísari. kl 09.30 byrjar dagurin við morgunmati. kl 10.30 lovsongur við Esther Mohr & co. Undirvísing við Linn Myhr. kl 13.30/14.00 Døgurði. Túrur, spøl, hugnaløta, forbøn o.a. kl 16.00 losongsur v/ Noomi Nielsen og Sóley Leo. Vitnisburður frá møðgunum Mari… Les meira…


text:
Orð og lag: Lelia N. Morris
Týtt: Petur William Háberg
Upprunaheiti: ’tis marvelous and wonderful
1. Við Frelsaran kom eg ein dag á fund,
hann frið til hjarta mítt bar.
Eg segði: Áh, Harri, frá hesi stund
:,: eg lív mítt skal ogna tær! :,:
Niðurlag: Undurfult, undurfult,
dýrabart og undurfult,
hvat Harrin er míni sál,
nei, helvtin ei enn er søgd!
Áh, tað er undurfult,
tað er dýrabart og undurfult,
hvat Frelsarin er fyri mína sál.
Nei, helvtin ei enn er søgd!
2. Frá náði til náði hann leiðir meg
í kærleika dag um dag.
Alt bjartari dýrdina hómi eg
:,: á ferð til hin sæla stað. :,:
3. Og tá tað so undurfult vera kann
her honum at dvølja hjá,
hvat so, tá vit einaferð síggja hann
:,: og talu hans lýða á? :,:


text:
Sjey harusøgur í útvarpinum
Mánamorgnarnar í november og desember hevur eitt fast innslag um haru og haruskjóting í Føroyum verið í “Góðan Morgun Føroyar”- sendingunum hjá Kringvarpinum. Fyrst er ein tekstur lisin, sum er um føroysku haruna ella haruskjóting í Føroyum. Aftaná hevur morgunverturin ringt til Eyðfinn Magnussen, sum er lektari á lívfrøði í Fróðskaparsetrinum, fyri at frætta tað nýggjasta um haruveiðuna í ár, og hvussu hon hevur hilnast.
Hesi ljóðbrotini kunnu nú hoyrast og lesast her á síðuni (trýst á leinki):
• Føroyska haran. Lurta (4:21 min.) - Les
• Hvussu leingi livir ein hara? Lurta (7:56 min.) - Les
• Haruveiðan í Føroyum og hvussu hon er skipað. Lurta (4:10 min.) - Les
• Hvussu nógv verður skotið og týdningurin av hesum. Lurta (4:13 min.) - Les
• Søla og prísir á haruhøgum. Lurta (5:18 min.) - Les
• Verður ov nógv skotið? Lurta (6:00 min.) - Les
• Haruskjóting – Ein mannfólkaítrótt burturav. Lurta (4:03 min.) - Les
Gongdin í haruveiðuni higartil í ár (trýst á dato fyri at lurta).
7. nov. - 14. nov. - 21. nov. - 28. nov. - 5. des. - 12. des. - 19. des.,


text:
Herman Cain
Herman Cain (føddur 13. desember 1945 í Memphis, Tennessee) er ein amerikanskur politikari. Hann býr í løtuni í Georgia. Cain hevur í fleiri ár verið formaður í Godfather's Pizza. Cain fekk stuðul frá nógvum republikonskum veljarum fyrr í 2010, men síðani fjølmiðlarnir fóru at skriva um hansara kynslív, hava nógvir veljarar vent honum bakið. Í oktober 2010 kom fram, at Cain hevði gjørt seg inn á tvær kvinnur, tá hann var stjóri í áhugafelagnum hjá amerikonsku matstovuvinnuni. Tað kom eisini fram, at kvinnurnar fingu pengar frá felagnum, tá tær fóru úr størvunum [1], men Cain helt kortini uppá, at hann hevði ikki gjørt nakað skeivt. Politiskir eygleiðarar í USA siga, at Herman Cain hevði mist so nógv av sínari undirtøku, at tað var ógjørligt at venda gongdini. Hann hevði tí ikki annað í at velja enn at taka seg aftur, siga teir. Hann hevur ikki verið á tí politiska pallinum fyrr, men er nevndarformaður í fyritøkuni Godfather´s Pizza.
Cain kunngjørdi í desember 2010, at hann gevst við royndini at gerast forsetavalevni hjá tí republikanska flokkinum í 2012 [2]. Fyri nøkrum fáum vikum síðani lá Herman Cain væl fyri í meiningakanningunum, men skuldsetingar um ótrúskap hava gjørt, at teir flestu veljararnir hava vent honum bakið. Tað seinasta av álitinum fór, tá ein kvinna boðaði frá, at hon hevur verið elskarinna hansara í 13 ár. Sjálvur sigur Cain, at hann kennir kvinnuna, men at hann hevur ikki havt nakað kynsligt samband við hana. Eygleiðarar meta, at politiska yrkisleiðin hjá Cain, sum er fyrrverandi stórhandilsmaður og pizzaeigari, liggur í skeljasori, og at hann hevur ongar møguleikar at venda rákinum aftur.


text:
-
Suðuroyarvegur 16
100 Tórshavn
Húsini standa í náttúruvøkrum friðarligum og barnavinaligari náttúrugrund á 6.032 m2 við blindan veg. Húsini standa í byggiøki A1 og restin av grundøkinum er í D1. Stutt er til miðbýin og til allar husandi stovnar, skúlar, tænastur og handlar.
Í miðhæddini er inngongd, durur / gongd, klædnarúm, baðirúm, køkur / alrúm og bryggers / vaskirúm við inngongd. Í ovastu hædd er trappupallur / alrúm / stova, hjúnarúnm við atgongd til klædnarúm, baðirúm og 2 kømur. Í niðastu hædd er sjálvstøðug íbúð: Inngongd, durur, fýrrúm, gongd, køkur / alrúm / stova, baðirúm og 2 kømur.
Húsaskoðan er tøk.


text:
Orð: Johnson Oatman
Lag: Bertha Mae Lillenas
Týtt: Hákun Djurhuus
Upprunaheiti: Jesus took my burden
1. Tá veikur, syndatyngdur eg troyttur fall á knæ,
og har í Jesu navni um fyrigeving bað,
tá mína bøn hann hoyrdi, og skjótt eg fríur varð,
tí byrðina tók Jesus og nýggjan song gav mær.
Niðurlag: Ja, byrðina tók Jesus, og sálin hvílu fann,
ja, byrðina tók Jesus ta stund, eg leit á hann,
burt svunnu synd og ótti, eg endurføddur varð,
tí byrðina tók Jesus og nýggjan song gav mær.
2. Tá vegurin var trongur, og illgongd var mín leið,
í svørtum syndamyrkri mín fótur mangan gleið,
í míni neyð eg rópti: Kom, Gud, og ver mær nær!
Tá byrðina tók Jesus og nýggjan song gav mær.
3. Tá sorgin hjartað píndi, og ivin nívdi meg,
mær ov tung byrðin kendist, og vónleysur var eg,
ein rødd so blíð kom til mín: Eg syndir tínar bar,
tá byrðina tók Jesus og nýggjan song gav mær.


text:
Orð: Lina Sandell
Lag (5. mars 2007): Knút Olsen
Týtt: Petur Jacob Sigvardsen
Viðmerking: Týddur í 1961.
Her savnast vit nú um títt orð
sum børn um teirra faðirs borð.
Vit biðja teg av hjartans grund:
Ver okkum hjá í hesi stund!
Vit vilja hoyra, tala tú,
tað, okkum tørvar, veit oss nú;
tín náðarstreymur reinsi øll,
fyll, Halgi Andi, hesa høll!
Verj vára oyru, eygu við,
og skapa tú tín hjartafrið,
so hugsan vár tó ikki má
langt út í viðu verøld gá.
Vit biðja teg av hjartans grund:
Tú signa hesa halgu stund;
lat metta oss Gudsorðsins breyð,
so hvørvur øll vár sorg og neyð.


text:
Yvirlýsing millum Føroya Landsstýri og stjórn Íslands
Á ráðstevnu í Norðurlandahúsinum 5. mars var ein yvirlýsing undirritað millum Føroya Landsstýri og stjórn Íslands. Yvirlýsingin hevur til endamáls at menna samstarv tjóðanna millum. Serstøk áherðsla er at menna vinnu- og nýskapan hjá báðum tjóðum. Eisini at varðveita felags mentanararv og at varðveita ta vælvild og felagskenslu, sum er og hevur verið í teirra samskifti, og at fremja hetta við serligum atliti at vinnuligari menning og nýskapan.
Yvirlýsingin er undirskrivað av vinnumálaráðharrum og fíggjarmálaráðharrum í báðum londum: Steingrímur J. Sigfússon og Katrín Júlíusdóttir úr Íslandi, og Johan Dahl og Jørgen Niclasen úr Føroyum.
Ráðstevnan varð hildin í sambandi við at Íslendingar vildu vísa Føroyingum takksemi fyri tað vinarlag teir vístu við pengaláni uttan treytir, eftir kreppuna í 2008.
Yvirlýsingin, undirritað av ráðharrum kann síggjast her.


text:
Tá tú skalt byggja ella keypa bústað, er realkredittlán eisini ein møguleiki. Greiðu og gjøgnumskygdu prísirnir gera okkara realkredittlán til eitt tað besta á marknaðinum.
BankNordik bjóðar realkredittlán við fastari ella skiftandi rentu. Afturgjaldstíðin kann vera úr einum ári upp í 30 ár, og møguleiki er at fáa avdráttarskáa upp í 5 ár. Eitt realkredittlán kann í mesta lagi vera 80% av virðinum av ognini.
Hvat er eitt realkredittlán?
Í mun til bankalán er eitt realkredittlán grundað á lánsbrøv. Útboð og eftirspurningur á fíggjarmarknaðinum áseta kurs og rentu og at enda lánistøddina. Eitt lánsbræv er eitt skuldarbræv, har avtala er gjørd um, hvussu skuldin skal afturgjaldast og undir hvørjum treytum.
Tá tíni sethús verða fíggjað við realkredittláni, selur tín realkredittstovnur lánsbrøv tína vegna á fíggjarmarknaðinum. Tann peningin, sum kemur inn umvegis søluna, móttekur tú sum lán.
Realkredittlán við fastari rentu
Við realkredittláni við fastari rentu verður títt mánaðarliga gjald tað sama, uttan mun til hvussu rentan háttar sær.
Realkredittlán við fastari rentu er ætlað tær, sum vilt hava eina ómakaleysa fígging og tryggleikan av fastari rentu. Lánið verður afturgoldið sum eitt annuitetslán. Lánið hevur eina frívirðisverju, sum gevur tær møguleika til at minka um restskuldina, um rentan hækkar. Kurstap verður umroknað til rentusats, ið rentustuðul verður roknaður eftir, so einki stríð er av at draga kurstapið frá skattinum.
Realkredittlán við skiftandi rentu
Realkredittlán við skiftandi rentu er ætlað tær, sum vilt hava eitt lágt mánaðarligt gjald, men hevur fíggjarligt rásarúm, um rentan hækkar.
Við realkredittláni við skiftandi rentu verður rentan fastsett í 1 - 5 ár, vanliga til lægri rentu enn lán við fastari rentu. Tá tíðarskeiðið er runnið, verður rentan fastsett í eitt nýtt tíðarskeið, ella tú kanst velja at leggja lánið um til fasta rentu. Hvørja ferð rentan verður fastsett, verður mánaðarliga gjaldið roknað út av nýggjum. Mánaðargjaldið hækkar og lækkar tí í afturgjaldingartíðini.
Realkredittlán við skiftandi rentu verður afturgoldið sum eitt annuitetslán. Hetta merkir, at mánaðarliga gjaldið er tað sama í læsta tíðarskeiðnum.
Avdráttarskái
Við realkredittláni við skiftandi rentu er møguleiki fyri at fáa ein byrjanaravdráttarskáa í upp til 5 ár. Realkredittlán við skiftandi rentu og avdráttarskáa hava somu rentu sum realkredittlán við skiftandi rentu uttan skáa. Hetta kemst av, at lánsbrøvini, sum lánið er grundað á, eru tey somu.
Tíðarskeiðið við avdráttarskáa byrjar, tá peningurin verður útgoldin. Í tíðarskeiðnum við avdráttarskáa verða bert renta og bidrøg rindað, og rentan verður sett sum vanligt. Tó verður rentan altíð sett av nýggjum, tá tíðarskeiðið við avdráttarskáa er av.


text:
Now Playing:
- Tungmálmur er kensluborin tónleikur
Listen to Góðan morgun Føroyar on your phone!
More information
Góðan morgun Føroyar býður tær góðan morgun hvønn gerandisdag við viðkomandi innsløgum, lættari tilfari og góðum tónleiki. Sendingin fevnir víða um – bæði kring landið og um ymisk øki - og syrgir fyri, at lurtarin fær eitt breitt úrval av tilfari frá klokkan hálvgum sjey til tíggju. Morgunsendingin leiðir lurtaran úr seingini, gjøgnum morgunmatin, í bilinum til arbeiðis, ja, nakað væl út á fyrrapartin. Góðan morgun Føroyar var fyrstu ferð at hoyra í Kringvarpinum í 1990. Sendingin er hesi árini vorðin fólkaogn og lurtarakanningar vísa, at meira enn triðihvør føroyingur lurtar eftir morgunsendingini. Slag av sending: Aktuelt og undirhald Málbólkur: 20+ Sendilongd: 150 min. Vertir/reportarar: Kári Olsen, Rúni Jákupsson, Bergljót Hentze Redaktørur: Liljan Weihe Samband: gmf@kvf.fo, telefonnummar +298 347500 Góðan morgun Føroyar á Facebook (letur upp í nýggjum kaga)


text:
Mongdarlæra
Mongdarlæra er tann støddfrøðiliga ástøðin um mongdir, sum umboðar mongdir av óítøkiligum lutum. Hon hevur eina miðstøðu í nútíðarstøddfrøðiligum ástøði, av tí at hon gevur tað grundleggjandi mál, sum øll støddfrøði kann orðberast í.
Mongdarlæran mentist serliga í tíðarskeiðnum, 1880-1920. Georg Cantor lýsti tey fyrstu hugtøkini, Bertrand Russell og David Hilbert veittu munandi hjálp til at gera tað til eitt samsvarandi ástøði. Mongdarhugtakið fekk greiða merking frá Zermelo-Fraenkels grundreglunum.
Teljitøl kunna setast upp sum mongdir við tað, at 0 svarar til ta tómu mongdina, , 1 til mongdina, sum inniheldur ta tómu mongdina o.s.fr.